BIM 65 Sollana 2019 by Ajuntament de Sollana - Issuu\nButlletĂ d'informaciĂł Municipal 65\nSUMARI EDITORIAL Saluda de la Regidora de Cultura........ 3\nACTUALITAT MUNICIPAL Eleccions Municipals.............................18\nCULTURA Activitats culturals................................... 4 Campanya teatral "Anem al teatre".... 6 A la nostra biblioteca............................. 7 AFABALS compleix 15 anys................. 9 Menja't Sollana.......................................10\nSALÓ DE SESSIONS..........................19-23\nACTUALITAT MUNICIPAL Subvenció reforma i modernització d'espais escènics....................................11 L'Ajuntament de Sollana i el seu compromís amb el Foment d'Ocupació..............................................12 "La Dipu et Beca" "Avalem Joves Plus" i "EMCORP"...........................................13 Premis al rendiment acadèmic d'educació primària .............................13 Sollana i altres 4 municipis creen una entitat per gestionar l'aigua potable.........................................14 Conveni de transport per a "SOM I ESTEM " i AFABALS"..........14 PARTITS POLÍTICS Independents per Sollana i El Romaní..............................................15 Coalició Compromís............................16 Partit Popular (PP)................................17\nACTUALITAT MUNICIPAL L'ajuntament de Sollana inicia el procediment per reduir l'impost de circulació............................23 Noves zones d'exercici a l'aire lliure per a totes les edats.............................24 Tractament contra les plagues de l'estiu..................................................24 Sollana fomenta l'estil de vida saludable..................................................25 La conselleria decreta la retirada dels residus en l'antiga fàbrica de reciclatge de fusta de Sollana........25 SOLLANA EN FOTOS......................26-27 ACTUALITAT MUNICIPAL Tasques de manteniment en diferents zones de Sollana i El Romaní..............28 L'ajuntament de Sollana estén presencialment els seus Serveis Socials a El Romaní...............................28 EDUCACIÓ IES Sollana...............................................29\nESPORTS Sollana - El Romaní Atlètic C.F..........33 Associació cultural Vela Llatina..........31 Sollana Supporters's.............................32 ASSOCIACIONS Falla del Poble........................................32 Falla l’Avinguda.......................................33 Batucada Sollana....................................34 Associació de Jubilats i pensionistes.34 Círculo de Bellas Artes........................35 Associació Ames de casa Tyrius........36 Som i estem............................................36 Col·lectiu Ullal.......................................37 CARTES AL BIM Celebrem-ho..........................................38 Podem......................................................39 REFERÈNCIES HISTÒRIQUES Sant Vicent Ferrer i Sollana...........40-44 La Societat Agrícola proteccionista de Sollana 1901-1919.....................45-49 ACTUALITAT MUNICIPAL Sollana descobreix l'educació al segle passat a través de l'estudi de la figura de López Marco...............50 AGENDA INFORMATIVA.....................51\nBUTLLETÍ D’INFORMACIÓ MUNICIPAL Núm. 65 – octubre de 2019 El Butlletí d’Informació Municipal de Sollana, com a publicació oberta a tots els veïns d'El Romaní i de Sollana, respecta els articles que publica i, per tant, no comparteix necessàriament el contingut i les idees exposades en els articles signats. CONSELL DE REDACCIÓ Presidenta: Laura Fortea Sabater (Regidora de Cultura) Coordinació: Anna B. Espasa Alcañiz i Ariana Fernández Consell de redacció: Regidoria de Cultura Gestió administrativa: Ester Llibrer, Àngela Alejos, Ariana Fernández i Teo Atienza\nCol·laboradors: Associacions Locals, funcionaris de l’Ajuntament de Sollana, entitats, partits polítics locals, Joan Ferrús i Llorenç Benaches Foto de portada: Toni Segarra\nFotografies: Antonio Segarra, Juan Pradas, Teo Atienza, col·laboradors i fototeca de l’Àrea de Cultura de l’Ajuntament de Sollana Dipòsit legal: V-3101-1988 Disseny i maquetació: Fent Impressió Imprimeix: Fent Impressió\nSALUDA DE LA REGIDORA DE CULTURA\nBenvolguts veïns i veïnes de Sollana i El Romaní: És per a mi motiu de satisfacció tornar a estar a disposició de tots vosaltres i també tornar a estar al capdavant de la Regidoria de Cultura d'este Ajuntament. Aprofite la publicació del BIM número 65 per animar a totes les entitats i persones a col·laborar en les pròximes publicacions i en totes les activitats que es fan al municipi, ja que la participació de tots és molt important per a evolucionar com a poble i que tot vaja endavant. Esperem que l'oferta cultural que proposem siga atractiva i variada, per a tots els públics; almenys eixa és la nostra intenció, ja que el que volem és que tot el món gaudisca dels actes culturals que tenim programats. Si de veritat estimem el nostre poble i volem una Sollana millor, tots deguem implicar-nos, ja que el poble SOM TOTS. Laura Fortea Regidora de Cultura\nACTIVITATS CULTURALS Una oferta cultural variada, de qualitat i accessible, que permet als veïns i veïnes de Sollana gaudir de les arts escèniques, la música, les arts plàstiques així com conferències sobre temes d’interés cultural tacle de dansa “Amelia, que no te corten las alas”, on la companyia La Teta Calva ens conta la història d’Amèlia Earhart, la primera dona que va creuar l’Atlàntic pilotant un avió, fusionant el ball flamenc i la dramatúrgia contemporània, buscant empoderar les dones des de ben menudes. Per segona vegada l’hipnotista i mentalista valencià Toni Pons va visitar el nostre poble i de nou va triomfar amb la seua actuació on tots els assistents van ser partícips d’una experiència al·lucinant. La Celestina. Bambalina Teatre\nHem començat l’any així com l’acabàrem, amb una programació cultural d’allò més variada i de molta qualitat on hem pogut trobar obres de teatre d’un alt nivell com és el cas de “La Celestina”, de Bambalina Teatre, una obra que va obtenir 4 premis de les Arts Escèniques Valencianes 2018, entre ells el de millor direcció escènica i millor espectacle de teatre. Hem pogut vore teatres familiars com la comèdia musical “Separeu-vos junts”, de la Dependent Companyia de Teatre, la qual ens parla d’una situació tant a l’ordre del dia com n’és la separació d’una parella i com afecta aquesta nova situació a la seua filla. També passàrem una bona estona amb la comèdia “Amigues” i ens emocionàrem amb l’espec-\nPel que fa al públic més menut també ha tingut l’oportunitat de viure aventures a través del teatre amb l’obra de titelles en llum negra “Güela, Güela”, un musical que va contagiar de ritme els nostres xicotets usuaris. I a l’abril, el bon temps va portar al poble el circ de la mà de ”Circo Alas”, un espectacle que combina diverses disciplines del circ com el clown, teles, malabars, equilibris i acrobàcies i que va fer les delícies de tot el públic. La música també ocupa un lloc destacat a la programació cultural de Sollana, com ve sent costum donàrem la benvinguda a la primavera amb el tradicional “Concert de Primavera” de la SUAM, una cita molt esperada per tots els veïns i veïnes del poble.\nA més, hem celebrat la tercera edició del Júpiter Músic Fest, el festival que porta la música als locals d’oci del poble, amb grups de diferents estils per a arribar com més públic millor. Aquest any ens han visitat la banda de rockabilly “Los Dalton”, també redescobrírem el rock internacional dels 80 amb “Planet 8” i coneguérem “Amazonians”, un grup femení que busca donar presència i força a les dones al món del reggae. I amb reggae finalitzàrem aquesta edició amb el grup “Red, Gold & Green”, una edició amb una bona acollida per part del públic el que fa preveure la repetició d’aquest festival els pròxims anys.\nEl Grup de Teatre de Sollana, una vegada més, va omplir el pati de butaques amb la seua representació del sainet “El tio Canyaules” i l’entremés “De rebot”.\nEls xiquets i xiquetes també han tingut el seu moment musical de la mà de “Nanets Band Rock”, una banda de rock and roll en valencià que versiona temes dels anys 50 i 60 i que a la seua visita a Sollana va fer ballar tant grans com menuts al Parc Municipal. L’Ajuntament de Sollana aposta fermament pels artistes locals, per això sempre hi ha lloc a la programació cultural per a projectes artístics dels nostres veïns i veïnes.\nFinalment, el col·lectiu Ullal va presentar al mes de maig dues publicacions, la primera d’elles va ser la vuitena edició dels Quaderns d’Estudis Locals: Suylana, que aquesta vegada se centra en la figura del mestre Miguel López Marco per a donar una visió de l’educació en el seu temps. I la segona el còmic “Sant Vicent Ferrer, valencià universal” editat per l’Acadèmia Valenciana de la Llengua amb motiu del 600 aniversari de la seua mort, i de la qual el col·lectiu Ullal va celebrar una tertúlia. D’aquesta manera queda patent la bona salut de la qual gaudeix la creativitat a Sollana, amb aquesta fervent activitat artística que sempre troba tot el suport de l’Ajuntament.\nEnguany hem tingut el plaer d’acollir al Centre Cultural exposicions dels artistes pertanyents al Círculo de Bellas Artes de Sollana, així com la d’Hermi Alemany on ens mostrava la seua visió de Sollana i el seu entorn. També han tingut cabuda les manualitats d’Ana Añó acompanyades de les pintures de Sandra González i una inusual però molt ben rebuda exposició de la Penya Punkis per a celebrar el seu 40 aniversari. Altres que han celebrat anys amb una exposició al nostre poble van ser els amics d’AFABALS, mostrant-nos els seus quinze anys d’història a través de l’objectiu d’una càmera fotogràfica.\nL’ALUMNAT DE SOLLANA TORNA A ANAR AL TEATRE A LA 31a EDICIÓ DE LA CAMPANYA TEATRAL “ANEM AL TEATRE” Un any més, hem portat a Sollana la campanya teatral “Anem al Teatre” que ja compta amb 31 edicions al nostre poble, i va dirigida a l’alumnat d’Educació Infantil, Primària, Secundària i Batxillerat. Este projecte intermunicipal, format per prop d’una trentena de poblacions, té com a objectiu apropar als escolars al teatre, unint-se i compartint recursos i informació de manera conjunta, proporcionant un suport per oferir un teatre de major qualitat i pensat per a què els alumnes, assenten les bases i el gust pel teatre, per a formar-se com a persones crítiques i capaços d’apreciar el valor artístic. El primer espectacle va ser dirigit a l’alumnat de l’Institut. Es tracta de “The power of 80’s” de l’artista Gonzalo Santamaria, que realitza un viatge a través de la música dels anys 80 mitjançant tècniques pròpies del circ com els equilibris, el malabarisme o la dansa, amb l’humor com a fil conductor de l’espectacle. Els alumnes van ser part activa de l’actuació i es divertiren molt amb ella. La següent representació fou “Per terra de dracs” de Pep López i Afònix Produccions, per als alumnes d’infantil i de primer cicle de primària, un espectacle ple d’humor, cançons i contes curts on s’uneixen les històries tradicionals i d’autor sobre dracs i éssers mí-\ntics de diferents indrets del planeta. Els dibuixos animats i el descobriment d’instruments musicals molt llunyans a la nostra cultura, ens ofereixen grans estímuls visuals. Continuarem amb l’actuació d’El Cau de l’Unicorn, i la seua obra “La via làctia”, una representació de titelles i llum negra que va transportar als xiquets i les xiquetes de segon cicle de primària al planeta Argos. La tècnica va encantar tant a l’alumnat com al professorat pel seu alt atractiu visual. La campanya va finalitzar amb els alumnes d’últim cicle de primària, que es van apropar al món del circ de la mà de la companyia La Troupé Malabó i l’espectacle “Oniricus”, que tractava la història d’un circ desnonat del qual prenen el control els treballadors de la neteja. Fou un teatre participatiu, i molt divertit, on gaudiren grans i menuts. Després de l’obra els alumnes van participar en un col·loqui amb els autors on preguntaren les seues inquietuds al voltant de la representació. Des de l’organització de la campanya considerem molt productiva la realització de la mateixa, i molt beneficiosa per als xiquets i les xiquetes de Sollana. La nostra intenció és seguir endavant amb ella, contagiant als menuts l’estima pel teatre, i agraïm, com sempre, la col·laboració dels equips directius i el professorat del CEIP López Marco i de l’IES de Sollana.\nDurant l’any 2019 s’ha organitzat, a la Biblioteca i al Centre Cultural, des de la Regidoria de Cultura, les següents activitats d’Animació Lectora: Començàrem l’any amb activitats per als usuaris més xicotets de Sollana, Lorena de la Companyia Disparatario va arribar a Sollana amb el “Carroconte” ple de jocs i històries de tot el món, que feren participar als més menuts. El 22 de febrer ens va visitar Salva Belenguer amb “El dau dels Contes”, amb el qual els xiquets i xiquetes de Sollana, determinaven en tirar el dau, l’ordre dels contes i de les endevinalles. Al mes de març, a la setmana de la dona, la Regidoria de Cultura amb la col·laboració de la Regidoria de la dona, organitzaren el contacontes “Prou! Parem la violència de gènere!”, així com tallers i contacontes al voltant de la igualtat. I en finalitzar el mes, gaudirem de la mà de la Companyia Contes per al nou mil·lenni, del taller d’animació lectora “Per què les zebres tenen ratlles i altres contes...”, amb el qual els xiquets escoltaren les aventures d’una zebra i d’altres animals de la selva africana.\nBebeteca Flor Flora\nEl 4 d’abril com a novetat Bebeteca a la Biblioteca!, amb “La Flor Flora” per als xiquets de 0 a 5 anys, amb Pupetes i Vera, passaren una vesprada molt divertida. I per últim, per a commemorar el dia del llibre, el 23 d’abril, gaudirem moltíssim amb Emilio de la Companyia Entucole i el seu recull de “Món Color”, contacontes amb titelles que tracten temes com la igualtat i la integració. Contes Stop! violència de gènere a la setmana de la dona\nContes Ana Canet\nCAFÉ LITERARI Al nostre Club de lectura, ens reunim una volta al mes al voltant d’un llibre, enguany com a sorpresa ens va acompanyar l’autora Amparo Tortola del llibre que ens havíem llegit “Apenas unos segundos” on va compartir amb tot el grup les seues experiències com a escriptora. Per als membres del club, va ser una sessió molt agradable. Enguany també hem llegit; “Cabaret Biarritz” de José C.Vales, “Novela de ajedrez i Carta a una desconocida” de Stefan Zweig, “El cuento de la criada” de Margaret Atwood, i “Gegants de gel” de Joan Benesiu.\nClub de lectura amb l'escritor Joan Benesiu al sopar de la trobada ens va acompanyar l’autor del llibre Joan Benesiu escriptor i professor de filosofia a Cocentaina i guardonat amb diversos premis. La novel·la “Gegants de gel” es tracta d’un recorregut fins a la ciutat argentina d’Ushuaia, on un grup de viatgers d’arreu del món s’hi troben a un bar on cadascun desgranarà la seua pròpia història, aquesta ha sigut guardonada amb el Premi Llibreter de narrativa 2015 i el Premi Joan Crexells 2016. El projecte continua el mes d’octubre amb una activitat per als joves a partir de 8 anys, que pretenem sorprendre’ls i atraure’ls per mitjà d’un Scape room a la Biblioteca de Sollana, on els participants es convertiran en exploradors interactius d’enigmes literaris.\nClub de lectura amb Amparo Tortola\nPROJECTE ZONA LLIBRE ZONA LLIURE El projecte intermunicipal “Zona Llibre-Zona Lliure”, és una iniciativa que ja compta amb la seua 4a edició gràcies a la col·laboració de la Diputació de València SARC, l’aportació de l’Ajuntament, i la cooperació i coordinació de les biblioteques dels pobles d’Almussafes, Corbera, Polinyà del Xúquer, Guadassuar, Llombai i Sollana, i va dirigida tota mena d’usuaris des dels més menuts als adults. Enguany va començar el 28 de Juny amb La VIII Trobada de Clubs de Lectura a la Biblioteca d’Almussafes, que al voltant de la novel·la “Gegants de gel”,\nEn aquest mes, cada biblioteca farà una sessió del club amb un autor/a valencià/na, i a la nostra biblioteca vindrà l’autora Anna Moner amb la qual parlarem de la seua novel·la “La mirada de vidre”, obra guardonada amb el Premi de Novel·la Ciutat d’Alzira, on l’escriptora aborda la part més fosca de la naturalesa humana. Per als xiquets i xiquetes de 4 a 8 anys tindrem l’oportunitat de conéixer el pròxim 23 d’octubre a la il·lustradora valenciana Aitana Carrasco amb el taller d’animació lectora “Espantacriatures”, en el qual confeccionarem els monstres, feres i altres prodigis de les rondalles i llegendes de la nostra terra. Finalment, a la Biblioteca de Polinyà del Xúquer, el 24 d’octubre seran atorgats els premis del IV Concurs de Booktràilers dirigit a joves de 12 a 18 anys, que continuant amb la dinàmica dels anys anteriors, es tracta de proposar la realització d’un vídeo de dos minuts de duració on es recomana un llibre d’un escriptor valencià que prèviament s’han llegit.\ntunitat de potenciar l’ús de les biblioteques públiques com a punt de trobada per a joves, adults i xiquets i xiquetes des de les primeres edats, amb la creativitat i l’experimentació literària, al mateix temps, que vinculem a altres actors/es del món del llibre.\nNOVETATS A LA BIBLIOTECA! La biblioteca de Sollana va començar l’any amb horari extraordinari, adaptant-se així, a la demanda dels estudiants de Sollana a l’època d’exàmens. Una altra novetat ha sigut les visites de tots els alumnes i les alumnes del Col·legi López Marco, durant els dies 18 i 19 de juny, dins de la seua setmana cultural, on l’Ajuntament de Sollana, concretament la Regidoria d’Educació, ha col·laborat amb activitats en les nostres instal·lacions al voltant del llibre “La volta al món en 80 dies” d’edicions Bromera per als alumnes d’infantil a 6é de l’escola López Marco. Els treballs presentats i les bases del concurs, així com la totalitat del projecte, es pot consultar a la pàgina web:\nVolem animar-vos a participar i gaudir de les activitats que encara estan per arribar. Bones lectures! Ester Llibrer del Valle Biblioteca i Arxiu Municipal de Sollana\nMés informació: http://www.bibliotecaspublicas.es/sollana/index.jsp biblioteca@sollana.es\nAquest projecte d’immersió literària en la nostra llengua i característiques pròpies de la cultura valenciana, ens brinda l’opor-\nAFABALS COMPLEIX 15 ANYS I HO CELEBRA AMB UNA EXPOSICIÓ A SOLLANA\nEl passat 5 d’abril es va inaugurar al Centre Cultural de Sollana una exposició fotogràfica per a commemorar els quinze anys de vida d’Afabals, l'associació de familiars de persones amb deteriorament cognitiu produït per l'alzheimer o un altre tipus de demència o amb dany cerebral adquirit de Benifaió, Almussafes i Sollana. Una exposició elaborada amb fotografies de la treballadora social Mar Magraner amb la qual l'associació vol donar visibilitat als usuaris del Centre d'Estimulació La Llimera i a les activitats que allí es realitzen.\nVI MENJA’T SOLLANA, UN ÈXIT I UN PLAER PER A TOTS ELS SENTITS El passat mes de juny es va celebrar al nostre poble la sisena edició del “Menja’t Sollana”, una nova ocasió per a mostrar als pobles veïns i a la resta de la comarca la riquesa de la gastronomia local amenitzada per una programació cultural d’alt nivell i per a tots els públics. Començàrem amb un monòleg a càrrec de Maria Zamora, qui també va ser la responsable d’inaugurar la vesprada del divendres. També gaudirem amb l’energia de la xaranga “Artistas del Gremio”, reconeguda tres vegades com a la millor xaranga a escala nacional. A la nit, com ve sent costum al “Menja’t Sollana” la gent va riure amb la monologuista valenciana Carol Tomàs i el seu espectacle “En quarentena”. Els Jóvens van ser els encarregats d’amenitzar el matí del dissabte amb el seu peculiar estil musical que barreja el modern amb el tradicional. Ens van fer passar una agradable estona que ens va ajudar a carregar les piles per a fer front al dia més fort de la fira. El matí va concloure amb l’actuació del grup de batucada local “Batufrogs”, els quals van omplir de bon ritme la zona de tapes. A la vesprada un circ itinerant molt particular, La Troupé Malabó amb “Klez 80 Circus”, ens va visitar per mostrar-nos la fusió en directe de la música balcànica i els èxits pop dels anys 80, sorprenent majors i menuts amb els seus malabars i equilibris. La nit del dissabte va comptar amb una gran afluència de gent provinent de tota la comarca, la zona de tapes va estar de gom a gom fins a l’hora de tancar.\nTambé es va omplir la Plaça Major per rebre al grup de música “Divina’s Lyric Pop”, que va fer que el públic assistent es posara en peu gaudint d’una actuació amb gran diversitat d’estils, des de boleros a ranxeres, passant per sarsuela o clàssics de la música pop entre d’altres. El component turístic de la fira es veu reforçat cada any per la marxa solidària en benefici a l’Associació Espanyola Contra el Càncer que se celebra el diumenge al matí. Com sempre, els sollaners i sollaneres participaren massivament en aquest esdeveniment, on a\nmés de contribuir amb la causa tenen l’oportunitat de gaudir d’un passeig ben bonic per la nostra marjal. Diumenge va ser el dia dels xiquets i xiquetes, i per a ells es va dedicar l’espectacle “Horta”, el qual recupera els valors arrelats a la terra i els costums valencians més genuïns i ancestrals. I per tancar aquesta sisena edició del “Menja’t Sollana” comptàrem amb l’actuació de Gonzalo Santamaría i l’espectacle “The Power of 80’s”, amor, humor i circ per a ficar punt final a un gran cap de setmana. Un any més els carrers de Sollana s’han omplit de gent de tot arreu disposada a passar una bona estona entre gastronomia, música i cultura, i així, el “Menja’t Sollana” es consolida com una de les fires gastronòmiques, cultural i turística de referència a la comarca de La Ribera.\nL’AECC de Sollana recapta més de 1.000€ euros en la caminada solidària del Menja’t Sollana\nSUBVENCIÓ REFORMA I MODERNITZACIÓ D'ESPAIS ESCÈNICS L’Ajuntament de Sollana ha rebut una subvenció per a reformar el saló d’actes del Centre Cultural de Sollana.\nqueta del sòl de la planta baixa de l’amfiteatre i en el canvi de les 324 butaques que conformen el pati de butaques del saló d’actes.\nAquesta ajuda, amb una quantia de 42.000 euros, ha sigut concedida per la Conselleria d’Educació, Investigació, Cultura i Esport i està destinada a la modernització d’instal·lacions i equipament d’espais escènics existents.\nAquesta subvenció era necessària per a poder efectuar les reformes al Centre Cultural, que com tots sabem, és l’únic saló d’actes de la localitat, albergant tant activitats culturals com socials de manera contínua des de fa 26 anys.\nLa Regidoria de Cultura invertirà estos diners en la substitució dels 332,50 metres quadrats de la mo-\nREGIDORIA DE PROMOCIÓ SOCIOECONÒMICA I HISENDA L'AJUNTAMENT DE SOLLANA I EL SEU COMPROMÍS AMB EL FOMENT D'OCUPACIÓ\nL'Ajuntament de Sollana continua prioritzant el foment de programes d'ocupació promoguts per la Conselleria d'Economia Sostenible, Sectors Productius, Comerç i Treball (a través de LABORA; antic SERVEF), el Servei d'Ocupació Pública Estatal i la Diputació Provincial de València, trobant-nos davant determinats sectors de població especialment necessitats d'un impuls laboral. Així i amb fons propis, se celebraran pròximament, amb motiu de l'obertura de la Piscina Municipal, contractes temporals de taquillers i socorristes basant-se en les seues respectives borses de treball que es van constituir l’any 2018. També per la celebració de les festes locals d'aquest estiu de 2019 es formalitzaran contractes per a la cobertura de determinats serveis. Així mateix, en col·laboració amb el Servei Públic d'Ocupació Estatal (SEPE), es produirà la contractació temporal de treballadors pertanyents al sector agrari, en concret d'un capatàs i cinc peons agraris per a la reparació i manteniment de camins de la Marjal de Sollana, des del 15 de juny al 31 de juliol de 2019, a fi de pal·liar la desocupació agrícola eventual. Són diversos els camins a reparar, el Camí del Portet, el Camí de la Casa Pinedo i el Camí del Borronar. També a través del programa d'incentius a la contractació de persones joves qualificades i no qualificades per entitats locals (subvenció EMCUJU i subven-\nció EMPUJU respectivament), es van realitzar l'any 2018 catorze contractacions de joves desocupats menors de 30 anys, finalitzant els seus contractes el 25 de juliol de 2019. L'Ajuntament de Sollana està iniciant la tramitació per a tornar a disposar de les subvencions EMCUJU i EMPUJU per a la contractació de nous joves desocupats. Per mitjà de la subvenció EMCORD, es van realitzar dues contractacions d'oficials de construcció amb la condició d'aturats de llarga durada els contractes de la qual, de sis mesos de duració, finalitzaren el 27 de juny de 2019, igual que a través de la subvenció EMCORP amb els dos tècnics de més de 30 anys contractats durant sis mesos i que finalitzaren el contracte en la mateixa data. En definitiva, és indispensable el compromís d'entitats administratives estatals, autonòmiques i locals a incentivar l'ocupació en sectors de població especialment necessitats d'un impuls laboral. De fet, en el dia a dia veiem com aquestes oportunitats laborals temporals en molts casos són el trampolí a ofertes de treball en l'empresa privada per a aquests treballadors i treballadores, perquè l'experiència curricular augmenta àmpliament les possibilitats de trobar una ocupació. A Sollana s'han aconseguit grans objectius d'inserció laboral i foment d'ocupació, sent la prioritat la ciutadania i el dedicat servei a la mateixa per damunt de qualsevol altre interés.\nFOMENT DE L’OCUPACIÓ: L’AJUNTAMENT DE SOLLANA S’ADHEREIX ALS PROGRAMES DE ‘LA DIPU ET BECA’, ‘AVALEM JOVES PLUS’ I ‘EMCORP 2019’ Un any més, l’Ajuntament de Sollana s’ha acollit al programa de la Generalitat La Dipu et beca, dirigit a majors de 18 anys que estiguen estudiant algun grau o cicle superior de formació professional. L’1 de juliol s’adjudicaren les quatre beques de formació, segons puntuació obtinguda, i s’incorporaren els seleccionats, beneficiaris d'una beca de 500 € al mes durant els mesos de juliol i agost per realitzar pràctiques a l'Ajuntament de Sollana. A més, l’Ajuntament també s’ha adherit als programes Avalem Joves Plus de la Generalitat, destinats a la Joves sollaners acollits al programa "La Dipu et beca" contractació de persones menors de 30 anys, amb l’objectiu de contractar gent jove per a treballar al nostre ajuntament durant un any a través dels programes de Garantia Juvenil EMCUJU i EMPUJU; i al programa EMCORP, destinat a la contractació de persones desocupades a partir de 30 anys d'edat.\nREGIDORIA D’EDUCACIÓ PREMIS AL RENDIMENT ACADÈMIC D'EDUCACIÓ PRIMÀRIA El passat 14 de març, la Conselleria d’Educació, Investigació, Cultura i Esport va fer entrega al Palau de Les Arts Reina Sofia de València dels Premis Extraordinaris al rendiment acadèmic d’Educació Primària de la Comunitat Valenciana. Des de l’Ajuntament de Sollana volem donar l'enhorabona a les tres alumnes del CEIP López Marco que han obtés el reconeixement: •\t•\t•\nClaudia Ribera Rovira Arianna Luz Llopis Sara Utrilla Viciano\nSOLLANA I ALTRES QUATRE MUNICIPIS CREEN UNA ENTITAT CONJUNTA PER A GESTIONAR EL SUBMINISTRAMENT D'AIGUA POTABLE Els ajuntaments de Sollana, Almussafes, Benifaió, Alginet, i Picassent signaren el passat 16 d'abril un conveni per a la creació de la Comunitat d'Usuaris de Proveïment d'Aigua Potable AL-MA’AN, que serà l'encarregada de gestionar el servei públic de subministrament d'aigua potable als cinc municipis junt a la Diputació de València. L'entitat naix amb corporació de dret públic i està adscrita a la Confederació Hidrogràfica del Xúquer, amb l'objectiu d'exercir les funcions de policia, distribució i administració de les aigües que es concedisquen per al proveïment d'aigua potable o consum humà. Una mesura adoptada després d'haver-se aprovat als respectius plens municipals dels cinc consistoris, que es proveeixen d'aigua subterrània dels pous situats ‘Barranc Fondo’ del terme municipal de Picassent, amb la finalitat de millorar l'eficiència de la gestió pública en la prestació del cicle d'aigua.\nSOLLANA, ALMUSSAFES I BENIFAIÓ SUBSCRIUEN UN CONVENI DE TRANSPORT PER A LES ASSOCIACIONS "SOM I ESTEM" I "AFABALS" Els Ajuntaments de Sollana, Almussafes i Benifaió han signat un conveni de col·laboració per a millorar la prestació del servei de transport als centres de rehabilitació de discapacitats 'Som i Estem' i d'estimulació i rehabilitació 'La Llimera', gestionat per AFABALS, l'associació de familiars d'Alzheimer i altres demències de Benifaió, Almussafes i Sollana. Un servei que es presta des de ja fa uns anys, però que ara incrementa les seues garanties d'estabilitat i qualitat. Així les coses, l'Ajuntament de Sollana sufragarà el 17,14% de l’acord, mentre que l’Ajuntament d’Almussafes aportarà el 71,43% del cost del contracte i, el de Benifaió, el 11,43% restant.\nIndependents per Sollana Estimats veïns i veïnes de Sollana i El Romaní, INDEPENDENTS PER SOLLANA va nàixer ara fa 31 anys com a un partit d’àmbit exclusivament local, quan els seus membres, uns enamorats de la política, volien convertir al nostre poble en una referència dins la comarca de La Ribera. Des de l’any 1988 hem aconseguit donar una estabilitat política i social al poble de Sollana molt necessària, evitant que es dugueren a terme els excessos dels partits més poderosos i sempre recolzant els projectes més interessants per al nostre municipi. Hem estat presents en totes les convocatòries electorals municipals des d’aleshores, aconseguint en totes elles representants en el consistori municipal, sent fins i tot en dues ocasions la segona força política més votada per la ciutadania, ostentant l’Alcaldia en tres ocasions i formant part de l’equip de govern al llarg de dues legislatures. Al nostre entendre han sigut els anys que més i millor ha estat el municipi. Sollana començà a destacar significativament en totes les àrees de desenvolupament local: infraestructures, cultura, esport, festes, medi ambient o participació ciutadana, entre altres. Podríem enumerar una llarga llista de fites aconseguides quan estàvem a l’Alcaldia o formant part de l’equip de govern. Tant sols com a exemple, dins de l’àrea cultural fomentàrem i\ncreàrem diverses publicacions, ara referents com el BIM, els Quaderns d’Estudis Locals, la història gràfica de Sollana, la reedició de la Història de Sollana, la topografia mèdica, o altres com el Premis Literaris Vila de Sollana; també proposàrem i realitzàrem els reconeixements del cronista de la Vila Juan Moleres, i de Vicente Garcia Castillo o Julio Llinares. I també dins de l’àrea d’infraestructures són moltes les obres fetes, tals com la residència, la Casa de la Cultura de Sollana, la Casa de la Cultura d’El Romaní, El parc de l’Alcaissia (Creueta), el Pavelló Cobert, la Llar dels Jubilats, o altres com la recuperació i ampliació dels Ullals, o la tramitació de l’Institut i el CEIP de Sollana; i sobretot donant l’ESTABILITAT SOCIAL i ECONÒMICA que el poble ha necessitat en cada moment. Hem fet un gran treball per Sollana i els sollaners, però després d’una història tan dilatada hui hem decidit fer una parada en el camí per a dir fins prompte. Però no voldríem acabar sense agrair, i molt, a totes i tots els que han contribuït i treballat de valent en este partit INDEPENDENTS PER SOLLANA des del principi fins a hui, per fer del nostre poble, SOLLANA, un lloc més agradable per a viure. Finalment voldríem donar les gràcies al poble de Sollana per haver confiat en la nostra tasca. Gràcies SOLLANA, fins sempre.\nBenvolgudes veïnes i veïns de Sollana i El Romaní. Ja han passat les eleccions i després de 12 anys a l'Ajuntament el poble de Sollana ha decidit que no hem d'estar, malgrat tot el que s'ha treballat per a millorar la qualitat de vida de les ciutadanes i dels ciutadans. Com a demòcrates assumim la nostra derrota. Agraïm a totes les persones que han confiat amb nosaltres aquests anys i, a les que aquest 26 de maig, ens han votat i han renovat la seua confiança. Agraïments també als membres de la llista per la seua dedicació i la feina feta i per haver donat la seua imatge al partit. Gràcies.\nBenvolguts veïns de Sollana i El Romaní, Escrivim estes línies per a agraïr-vos la confiança depositada en nosaltres per a gestionar de la millor manera possible tot el que ocorre al municipi, pensant sempre en el benefici dels veïns i en l’evolució del nostre poble. En les Eleccions Municipals celebrades el passat 26 de maig, l’any que es presentaven més candidatures, ens otorgareu la majoria absoluta i ens permetereu consolidar així un dels millors resultats electorals de la història del nostre grup polític municipal. Malgrat els intents de malbaratar les nombroses gestions que hem dut a terme durant aquests mesos, la realitat és que només podem fer un balanç positiu de totes les accions realitzades des que hem arribat al govern municipal. I volem que tingau la certessa de que continuarà així, escoltant les necessitats i les propostes de tots els veïns i treballant per a fer-les realitat. Si en alguna cosa no hem estat a l'altura demanem disculpes, però tingueu la certesa que treballem per a millorar en tots els aspectes possibles. Ens trobareu sempre a l’Ajuntament i vos demanem també que aprofiteu els canals oficials que tenim online per atendre qualsevol demanda! Moltes gràcies\nELECCIONS MUNICIPALS El passat 26 de maig el Partit Popular va resultar guanyador de les eleccions municipals en aconseguir 1.112 vots que es tradueixen en 6 regidors i, per tant, la majoria absoluta a l’Ajuntament de Sollana. La segona força més votada va ser el partit socialista amb 718 vots que li atorguen 4 regidors al consistori i, per primera vegada, entra a la corporació el partit Podem Sollana que tindrà un regidor en traure 306 vots.\nLa participació durant la jornada electoral es va situar en el 71.43 % d’un cens de 3.812 votants. La corporació municipal va arrancar la seua activitat amb la constitució del nou ajuntament per a la legislatura 2019 – 2023 en la sessió del dia 15 de juny, on els regidors i regidores acceptaren el càrrec i Vicent Codoñer va ser elegit alcalde de la localitat.\nACTES DE SESSIONS DEL PLENARI DE NOVEMBRE DE 2018 A MAIG DE 2019 Acta de la sessió ordinària del 15 de novembre de 2018 1. Aprovació de l'Acta de la sessió ordinària de data 25 d’octubre de 2018. Vots en contra: 5 vots dels regidors del PP. Vots a favor: 3 vots dels regidors del PSOE-PSPV i 1 vot del regidor del Partit Compromís. Abstencions: 1 vot de la regidora del Partit Independents. 2. Aprovació expedient de contractació i inici del procediment d’adjudicació contracte neteja d’edificis i instal·lacions municipals. Es dóna compte del dictamen de la Comissió Informativa d’Economia, Hisenda i Administració General de data 5 de novembre de 2018. Vots a favor: 5, corresponent als 3 regidors del Grup Municipal del PSOE-PSPV, 1 de la regidora del Grup Municipal de Independents i 1 del regidor del Grup Municipal Compromís. Vots en contra: cap. Abstencions: 5, corresponent als 5 regidors dels Grup Municipal del PP. 3. Aprovació del conveni per al transport per a AFABALS i SOM I ESTEM entre l’Ajuntament de Benifaió, Almussafes i Sollana. Vots a favor: 10, corresponent als 5 regidors dels Grup Municipal del PP corresponent, als 3 regidors del Grup Municipal del PSOE-PSPV , 1 a la regidora del Grup Municipal de Independents i 1 al regidor del Grup Municipal Compromís. Vots en contra: cap. Abstencions: cap. 4. Assumptes d’urgència: No se’n formula cap. Acta de la sessió ordinària del 20 de desembre de 2018 1. Aprovació de l’Acta de la sessió ordinària de data 15 de novembre de 2018. Vots en contra: 4 vots dels regidors del Grup Municipal del PP. Vots a favor: 4 vots, dels 3 regidors del Grup Municipal Socialista i 1 del regidor del Grup Municipal de Compromís. Abstencions: 1 vot de la regidora del Grup Municipal del Partit Independents. 2. Aprovació de l’Adhesió al sistema d’adquisició centralitzada de la Diputació de València, Central de Serveis Innovadors i Sostenibles. Vots a favor: 9, corresponent, 4 als regidors dels Grup Municipal del PP corresponent, 3 als regidors del Grup Municipal del PSOE-PSPV, 1 a la regidora del Grup Municipal d’Independents i 1 al regidor del Grup Municipal Compromís. Vots en contra: cap. Abstencions: cap. 3. Modificació de la Relació de Llocs de Treball: 3.1 No- aprovació de la Reclassificació dels llocs d’Oficials Policia Local.\nVots a favor: 3 vots, corresponent als 3 regidors del Grup Municipal del PSOE-PSPV . Vots en contra: 6 vots, corresponents als 4 regidors dels Grup Municipal del PP, 1 a la regidora del Grup Municipal d’Independents i 1 al regidor del Grup Municipal Compromís. Abstencions: cap. 3.2. No-aprovació de la Reclassificació dels llocs de la Subescala tècnica d’Administració General i Especial. Vots a favor: 3 vots, corresponent als 3 regidors del Grup Municipal del PSOE-PSPV . Vots en contra: 6 vots, corresponents als 4 regidors del Grup Municipal del PP, 1 a la regidora del Grup Municipal d’Independents i 1 al regidor del Grup Municipal Compromís. Abstencions: cap. No-aprovació Reclassificació dels següents llocs: subescala Auxiliar administratiu i subescala Subalterna. 3.3 Vots a favor: 3 vots, corresponent als 3 regidors del Grup Municipal del PSOE-PSPV . Vots en contra: 6, corresponents als 4 regidors dels Grup Municipal del PP, 1 a la regidora del Grup Municipal d’Independents i 1 al regidor del Grup Municipal Compromís. Abstencions: cap. 4. Aprovació del Pla d’Igualtat de l’Ajuntament de Sollana. Vots a favor: 9 vots, corresponents, 4 als regidors dels Grup Municipal del PP corresponent, 3 als regidors del Grup Municipal del PSOE-PSPV , 1 a la regidora del Grup Municipal d’Independents i 1 al regidor del Grup Municipal Compromís. Vots en contra: cap. Abstencions: cap. 5. Aprovació prestacions econòmiques en situació d’incapacitat temporal. Vots a favor: 9 vots, corresponents 4 als regidors dels Grup Municipal del PP; corresponents 3 als regidors del Grup Municipal del PSOE-PSPV, 1 a la regidora del Grup Municipal d’Independents i 1 al regidor del Grup Municipal Compromís. Vots en contra: cap Abstencions: cap. 6. Aprovació del Pla General d’Alginet. Vots a favor: 9 vots, corresponent als 4 regidors dels Grup Municipal del PP; corresponents als 3 regidors del Grup Municipal del PSOE-PSPV, 1 a la regidora del Grup Municipal d’Independents i 1 al regidor del Grup Municipal Compromís. Vots en contra: cap. Abstencions: cap. 7. Aprovació del Pla General Estructural d’Albalat de la Ribera. Vots a favor: 9 vots, corresponent als 4 regidors dels Grup Municipal del PP; corresponents als 3 regidors del Grup Municipal del PSOE-PSPV, 1 a la regidora del Grup Municipal d’Independents i 1 al regidor del Grup Municipal Compromís. Vots en contra: cap. Abstencions: cap.\n8. Aprovació de la Moció conjunta dels grups municipals: PSOE-PSPV, PP, Independents i Compromís: “25 DE NOVEMBRE DIA INTERNACIONAL PER L’ELIMINACIÓ DE LA VIOLÈNCIA CONTRA LES DONES”. Vots a favor: 9 vots, corresponent als 4 regidors dels Grup Municipal del PP corresponent, als 3 regidors del Grup Municipal del Partit Socialista, 1 a la regidora del Grup Municipal d’Independents i 1 al regidor del Grup Municipal Compromís. Vots en contra: cap. Abstencions: cap. 9. Assumptes d’urgència: No se’n formula cap. Acta de la sessió ordinària del 24 de gener de 2019 1. No-aprovació de l’Acta de la sessió ordinària de data 20 de desembre de 2018. Vots en contra: 5 vots, dels 5 regidors del Grup Municipal del PP. Vots a favor: 3 vots, dels 2 regidors del Grup Municipal Socialista i 1 del regidor del Grup Municipal de Compromís. 2. Aprovació de les bases específiques que han de regir el concurs ordinari per a la provisió en propietat del lloc de treball d'Intervenció d'esta Corporació reservat a funcionari d'administració local amb habilitació de caràcter nacional. Vots a favor: 3 vots, corresponents als dos regidors del Grup Municipal del PSOE-PSPV i 1 al regidor del Grup Municipal Compromís. Vots en contra: cap. Abstencions: 5 vots, corresponent als 5 regidors dels Grup Municipal del PP. 3. Assumptes d’urgència: No se’n formula cap. Acta sessió extraordinària urgent del 30 de gener de 2019 Declarar la urgència de la sessió. El Sr. Alcalde manifesta que s’ha convocat el ple per motiu de la defunció de l’Alcalde Sr. Juan Antonio Roda Gómez, i que en primer lloc s’ha d’aprovar la urgència de la sessió,\nque són moments molt desagradables i que estem molt dolguts. Declarar dol oficial per defunció de l'Alcalde. Tots els Grups Municipals expressen el seu condol per la defunció del nostre company i alcalde Juan Roda Gómez. Acta de la sessió extraordinària de 4 de febrer de 2019 Declarar la urgència de la sessió. 1. De conformitat amb el que disposa en el article 46.2b de la Llei 7/85, de 2 d'abril, Reguladora de les Bases de Règim Local, article 48.2 del Text Refós 781/86 i art. 79 del Reglament d'Organització, Funcionament i Règim Jurídic de les Entitats Locals, se sotmet a votació la urgència de la convocatòria, sent aprovada per unanimitat dels membres presents: 4 regidors del Grup Municipal del PP, 2 regidors del Grup Municipal PSOE, 1 regidora del Grup Municipal Independents i 1 regidor del Grup Municipal de Compromís. 2. Substitució del càrrec representatiu local per defunció del regidor i alcalde d’aquest Ajuntament, Sr. Juan Antonio Roda Gómez. Els portaveus dels grups municipals del PP, Sr. Codoñer, del grup municipal Independents Sra. Corts, del grup municipal Compromís Sr. Ferrer i del grup municipal del PSOE Sra. Bosch, queden assabentats del tema, expressant la seva conformitat. Acta de la sessió extraordinària del 13 de febrer de 2019 1. Presa de possessió del regidor electe: D. Carles Boscà Ramón. 2. Havent-se rebut la comunicació de la Junta Electoral Central, remetent la credencial de Regidor d’aquest Ajuntament, D. Carles Boscà i Ramón, regidor electe pel PSOE-PSPV. l, amb motiu de la defunció de l’alcalde i regidor D. Juan\nAntonio Roda Gómez i la renúncia de la candidata Na Verónica Anacleto Llopis, que per ordre li correspon en la llista de la candidatura. Elecció d’Alcalde/essa. Es procedeix a l’elecció d’alcalde o alcaldessa, obtenint els següents vots els candidats i candidates presentats: Vots a favor de: Sra. Àngela Bosch Serra: 5 vots, Sra. Cecilia Corts Magraner: 1 vot, Vots en blanc: 5 vots. Vots nuls: cap. No havent obtingut cap candidat la majoria absoluta i comprovant-se per l'acta de proclamació remesa per la Junta Electoral de Zona que el regidor que encapçala la llista que ha obtingut més vots populars (1.143 vots segons acta Junta Electoral de Zona de Sueca) és D. Vicente José Codoñer Senón, pel que se li proclama com a Alcalde de l’Ajuntament de Sollana. Acta de la sessió extraordinària urgent del 26 de febrer de 2019 1. Aprovació de la urgència de la sessió. Vots a favor: 10, corresponents als 5 regidors del Grup Municipal del PP, 4, als regidors del Grup Municipal PSOE i 1, de la regidora del Grup Municipal Independents. Vots en contra: cap. Abstencions: 1, corresponent al regidor del Grup Municipal de Compromís. 2. Organització i funcionament. 2.1. Portaveus titulars i suplents: PP: Sr. Vicente Codoñer Sènón, Sra. Laura Fortea Sabater, Sr. José Tomás Belda Boira, Sr. Francisco José Felip Alejos, Sra. Nuria Marti San Sebastián. Portaveu Titular: Sr. José Tomás Belda Boira, Portaveu Suplent: Sra. Laura Fortea Sabater PSPV-PSOE: Sra. Àngela Bosch Serra, Sr. Juan José Martínez Ruiz, Sr. Francisco Vila Llinares, Sr. Carles Boscà Ramón. Portaveu Titular: Sr. Juan José Martínez Ruiz. Portaveu Suplent: Sr. Francisco Vila Llinares COMPROMIS PER SOLLANA: Integrant i portaveu: Sr. Josep Vicent Ferrer i Rodríguez PARTIT AGRUPACIÓ INDEPENDENTS PER SOLLANA Integrant i portaveu: Sra. Cecilia Corts Magraner. 2.2. Coneixement resolució d’alcaldia nomenament tinents d’alcalde. Resolució d’alcaldia Nº 108, de data 21 de febrer de 2019 per la que es nomenen com a tinents d’alcalde: Primer tinent d’alcalde: Sra. Laura Fortea Sabater Segon tinent d’alcalde: Sr. Jose Tomás Belda Boira Tercer tinent d’alcalde: Sr. Francisco José Felip Alejos 2.3 Coneixement resolució d'alcaldia delegació competència regidors. Resolució d’alcaldia Nº 110 de data 21 de febrer de 2019 per la qual es resol a favor dels regidors següents les delegacions respecte d’àrees i matèries municipals que s’indiquen: Regidor Sra. Laura Fortea Sabater: Cultura, Sanitat i Benestar Social.\nRegidor Sr. José Tomás Belda Boira: Àrea d’Economia i Hisenda, Urbanisme, Obres Públiques i Infraestructures Agràries. Regidor Sr. Francisco José Felip Alejos: Àrea de Personal, Seguretat Ciutadana, Serveis Públics, Medi Ambient i Administració General. Regidor Sra. Núria Martí San Sebastián: Àrea d’Educació, Esports, Joventut i Festes. 2.4 Comissions informatives: composició i adscripció regidors titulars i suplents. Es proposa per l’Alcalde mantenir les comissions informatives de caràcter permanent creades en la sessió de data 24 de juny de 2015: COMISSIÓ ESPECIAL DE COMPTES, INFORMATIVA D’ECONOMIA, HISENDA I ADMINISTRACIÓ GENERAL COMISSIÓ INFORMATIVA DE SERVICIS SOCIALS, EDUCACIÓ, SANITAT, CULTURA I ESPORTS Les comissions estaran integrades atenent a la representació en el Ple, per l’Alcalde, que és el president nat de totes elles, excepte delegació en els termes legals corresponents i huit membres: Grup Municipal del PP: 3 membres. Grup Municipal del Partit Socialista: 3 membres. Grup Municipal Independents: 1 membre. Grup Municipal del Compromís: 1 membre. Vots a favor: 11 vots, corresponents als 5 regidors del grup municipal del PP, 4 regidors del Grup Municipal del PSOE, 1 del Grup Municipal Compromís i 1 del Grup Municipal Independents. Vots en contra: cap. Abstencions: cap. 2.5 Personal eventual: determinació i nombre. El Ple de la Corporació, per majoria, acorda: Determinar la creació d’un lloc de personal eventual en la plantilla de personal, amb la denominació d’Assessor de l’Alcaldia i sense cap retribució que serà el Sr. Tomàs Magraner Ramón. Vots a favor: 10 vots, corresponents als 5 regidors del grup municipal del PP, 4 regidors del Grup Municipal del PSOE, i 1 de la regidora del Grup Municipal Independents. Vots en contra: cap. Abstencions: 1, del regidor del Grup Municipal Compromís. 2.6 Nomenaments de representants de la Corporació Municipal en els òrgans col·legiats externs: Consell Escolar Municipal: Col·legi Públic López Marco: Titular: Nuria Martí San Sebastián Suplent: Cecilia Corts Magraner Mancomunitat de la Ribera Baixa: Alcalde: Sr. Vicente José Codoñer Senón Titular: Sr. Francisco José Felip Alejos Suplent: Sr. José Tomás Belda Boira Mancomunitat de Municipis de la Ribera del Xúquer: Alcalde: Sr. Vicente José Codoñer Senón Titular: Sr. Francisco José Felip Alejos Suplent: Sr. José Tomás Belda Boira Xarxa de Municipis Valencians Cap a la Sostenibilitat: Titular: Sr. Francisco José Felip Alejos\nSuplent: Sr. José Tomàs Belda Boira Consorci per al Servei de Prevenció, Extinció d’incendis i Salvament de la província de València: Titular: Sr. Francisco José Felip Alejos Suplent: Sr. José Tomàs Belda Boira Consorci Ribera i Valldigna – Pla Zonal de Residus Zones X, XI i XII, Àrea de Gestió 1: Titular: Sr. Francisco José Felip Alejos Suplent: Sr. José Tomàs Belda Boira Comunitat d’Usuaris de Vessaments de l’EDAR Mancomunada “Albufera Sur” Titular: Sr. Francisco José Felip Alejos Suplent: Sr. José Tomàs Belda Boira Consell Directiu o Junta rectora del Parc Natural de l’Albufera Titular: Sr. Francisco José Felip Alejos Suplent: Sr. José Tomàs Belda Boira Vots a favor: 10 vots, corresponents als 5 regidors del grup municipal del PP, 4 regidors del Grup Municipal del PSOE, i 1 de la regidora del Grup Municipal Independents. Vots en contra: cap. Abstencions: 1 del regidor del Grup Municipal Compromís. 3. Acceptació de la proposta d'adjudicació a favor de la mercantil ELEROC, S.L. del contracte de serveis de neteja d'edificis i instal·lacions municipals i ordre de requeriment de documentació al servei de contractació. Vots a favor: 11 vots, corresponents als 5 regidors del grup municipal del PP, 4 regidors del Grup Municipal del PSOE, 1 de la regidora del Grup Municipal Independents i 1 del regidor del Grup Municipal Compromís. Vots en contra: cap. Abstencions: cap. 4. Bases específiques que ha de regir el concurs ordinari per a la provisió en propietat del lloc treball d’Intervenció de esta Corporació reservat a funcionari amb habilitació de caràcter nacional. Vots a favor: 11 vots, corresponents als 5 regidors del grup municipal del PP, 4 regidors del Grup Municipal del PSOE, 1 de la regidora del Grup Municipal Independents i 1 del regidor del Grup Municipal Compromís. Vots en contra: cap. Abstencions: cap. Acta de la sessió extraordinària del 21 de març de 2019 1. Aprovació de l’acta de la sessió ordinària de data 24 de gener de 2019. Es fa constar l’abstenció a l’aprovació de l’acta dels 3 regidors del Grup Municipal del PSOE, i 1 de la regidora del Grup Municipal Independents. 2. Aprovació de l’acta de la sessió extraordinària urgent de data 30 de gener de 2019. Es fa constar l’abstenció a l’aprovació de l’acta dels 3 regidors del Grup Municipal del PSOE. 3. Aprovació de l’acta de la sessió extraordinària urgent de data 4 de febrer de 2019. Es fa constar l’abstenció a l’aprovació de l’acta dels 3 regidors del Grup Municipal del PSOE.\n4. Aprovació de l’acta de la sessió extraordinària de data 13 de febrer de 2019. Es fa constar el vot en contra a l’aprovació de l’acta dels 3 regidors del Grup Municipal del PSOE. 5. Aprovació de l’acta de la sessió extraordinària urgent de data 26 de febrer de 2019. Es fa constar l’abstenció a l’aprovació de l’acta dels 3 regidors del Grup Municipal del PSOE, i 1 de la regidora del Grup Municipal Independents. 6. Determinació la periodicitat de les sessions ordinàries trimestralment, el tercer dijous hàbil de cada mes, a les 20 hores. Vots a favor: 5 vots, corresponent als 5 regidors dels Grup Municipal del PP. Vots en contra: 5 vots, corresponent als 3 regidors del Grup Municipal del PSOE-PSPV, 1 a la regidora del Grup Municipal de Independents i 1 al regidor del Grup Municipal Compromís. Abstencions:cap. 7. Proposta d’acord constitució Comunitat d’Usuaris proveïment d'aigua potable en alta, municipis Alginet, Almussafes, Benifaió, Picassent i Sollana. El Sr. Alcalde retira el punt de l’ordre per al seu millor estudi de conformitat amb allò comentat en la comissió informativa. 8. Adhesió al Conveni de Col·laboració per a la millora de l’accessibilitat del Portal Corporatiu – Diputació de Valencia. Vots a favor: 10 vots, corresponents als 5 regidors del grup municipal del PP, 3 regidors del Grup Municipal del PSOE, 1 del regidor del Grup Municipal Compromís i 1, de la regidora del Grup Municipal Independents. Vots en contra: cap. Abstencions: cap. 9. Aprovació Reconeixement Extrajudicial de Crédit factures exercici 2018. Vots a favor: 10, corresponent als 5 regidors dels Grup Municipal del PP corresponent, als 3 regidors del Grup Municipal del PSOE-PSPV , 1 a la regidora del Grup Municipal de Independents i 1 al regidor del Grup Municipal Compromís. Vots en contra: cap. Abstencions: cap. 10. Assumptes d’urgència: No se’n formula cap. Acta de la sessió extraordinària del 8 d’abril de 2019 1. Proposta d’acord Constitució de la Comunitat d’usuaris de proveïment d’aigua potable en Alta, dels Ajuntaments d’Alginet, Almussafes, Benifaió, Picassent i Sollana. Vots a favor: 8 vots, corresponents als 5 regidors del grup municipal del PP i 3 als regidors del grup municipal del PSOE-PSPV. Vots en contra: 1 vot, corresponent al regidor del grup municipal de Compromís. Abstencions: cap. 2. Donar compte de la Liquidació Pressupostària de l’exercici 2018. El Ple pren coneixement. 3. Modificació de Crèdits MP 5-2019 per crèdits extraordinaris finançat amb baixes partida amortització préstecs. Vots a favor: 8 vots, corresponents als 5 regidors del Grup Municipal del PP, 3 dels regidors del Grup Municipal del\nPSOE. Vots en contra: 1 corresponent al regidor del Grup Municipal de Compromís. Abstencions: cap. 4. Modificació de Crèdits MP 8-2019 per crèdits extraordinaris finançat amb Romanent de Tresoreria. Vots a favor: 9 vots, corresponents als 5 regidors del Grup Municipal del PP, 3 dels regidors del Grup Municipal del PSOE, i 1 al regidor del Grup Municipal de Compromís. Vots en contra: cap. Abstencions: cap. 5. Modificació de Crèdits MP 15-2019 per crèdits extraordinaris finançat amb Romanent de Tresoreria. Vots a favor: 5 vots, corresponents als 5 regidors del Grup Municipal del PP. Vots en contra: 4 corresponents als 3 regidors del Grup Municipal de PSOE, 1 al regidor del Grup Municipal de Compromís. Abstencions: cap. 6. Modificació de Crèdits MP 16-2019 per crèdits extraordinaris finançat amb Romanent de Tresoreria. Vots a favor: 5 vots, corresponents als 5 regidors del Grup Municipal del PP. Vots en contra: 4 vots, corresponents als 3 regidors del Grup Municipal de PSOE, 1 regidor del Grup Municipal de Compromís . Abstencions: cap. 7. Moció adhesió a la candidatura FSMCV premis Princesa d’Astúries. Vots a favor: 9 vots, corresponents a 5 dels regidors del Grup Municipal del PP, 3 dels regidors del Grup Municipal del PSOE, i 1 del regidor del Grupo Municipal de Compromís. Vots en contra: cap. Abstencions: cap. 8. Moció plataforma indignats amb Renfe. Vots a favor: 9 vots, corresponents a 5 dels regidors del Grup Municipal del PP, 3 dels regidors del Grup Municipal del PSOE, 1 del regidor del Grupo Municipal de Compromís. Vots en contra: cap. Abstencions: cap.\nActa de la sessió extraordinària del 26 d’abril de 2019 1. Aprovació de l’acta de la sessió extraordinària i urgent de data 13 de març de 2019. Es fa constar l’abstenció a l’aprovació de l’acta de la regidora del Grup Municipal d’Independents. 2. Aprovació de l’acta de la sessió ordinària de data 21 de març de 2019. Es fa constar l’abstenció a l’aprovació de l’acta de la regidora del Grup Municipal d’Independents. 3. Aprovació de l’acta de la sessió extraordinària de data 1 d’abril de 2019. 4. Modificació Portaveu Titular i Suplent del Grup Municipal PSOE-PSPV. El Ple pren coneixement als efectes pertinents. 5. Proposta de modificació de l'ordenança fiscal reguladora de l'impost sobre vehicles de tracció mecànica. Vots a favor: 5 vots, corresponents als 5 regidors del grup municipal del PP. Vots en contra: 4 vots, corresponents als 3 regidors del grup municipal del PSOE i 1 regidor del grup municipal de Compromís. Abstencions: 1 vot, de la regidora del grup municipal d’Independents. 6. Proposta modificació denominació obra "Adequació d'edifici municipal per a Espai Polivalent". Vots a favor: 6 vots, corresponent als 5 regidors del grup municipal del PP, i 1 de la regidora del grup municipal d’Independents. Vots en contra: 4 vots, corresponents als 3 regidors del grup municipal del PSOE i 1 regidor del grup municipal de Compromís. Abstencions: cap. 7. Donar compte de l'escrit de requeriment al contractista adjudicatari del Bar de les Piscines Municipals, per incompliment de les obligacions contractuals. El Ple pren coneixement als efectes pertinents.\nL'AJUNTAMENT DE SOLLANA INICIA EL PROCEDIMENT PER REDUIR L'IMPOST DE CIRCULACIÓ L’Ajuntament de Sollana ha aprovat en plenari municipal iniciar el procediment per a reduir l’Impost sobre Vehicles de Tracció Mecànica (IVTM) al mínim legal possible, una mesura que esperem que estiga en vigor a partir de l’1 de gener del pròxim any. Així les coses, l’impost de circulació per als veïns de Sollana es reduiria a la meitat a partir de 2020. Per posar un exemple, en el cas d’aquells vehicles amb fins a 11,99 cavalls fiscals, passarien de pagar 65 € a pagar 34 €. L’impost de circulació és un impost d'imposició obligatòria i són els ajuntaments qui s’encarreguen de la seua gestió, liquidació, inspecció i recaptació. No obstant, les entitats locals tenen la llibertat d’aplicar diferents coeficients per establir les taxes que s’han d’abonar a cada municipi. El que ha aprovat l’equip de govern és la intenció de no aplicar cap coeficient i, per tant, deixar l’impost en el mínim legal possible; una mesura que afectaria a tota clase de vehicles: turismes, autobusos, camions, tractors no exempts, remolcs i semiremolcs, motocicletes i ciclomotors.\nNOVES ZONES D'EXERCICI A L'AIRE LLIURE PER A TOTES LES EDATS\nS’han instal·lat dos parcs d’exercici per a persones majors a l’aire lliure, una junt al pavelló municipal i altra a l’interior de la Llar dels Jubilats, amb l’objectiu de facilitar un envelliment actiu entre els nostres veïns. A més, s’ha instal·lat també un parc de calistenia enfront del pavelló municipal. La calistenia és un sistema d’exercicis físics amb el propi pes corporal, en el que es poden realitzar tres tipus d’exercicis: bàsics, que són exercicis comuns per a l’enfortiment dels músculs; estàtics, que són exercicis avançats que requereixen molta força i consisteixen a mantindre una mateixa posició durant un període de temps; i dinàmics, que són exercicis avançats que consisteixen en el moviment i requereixen gran agilitat i reflexos.\nTRACTAMENT CONTRA LES PLAGUES DE L'ESTIU: PANDEROLES, MOSCA NEGRA I MOSQUIT TIGRE Des de l’Ajuntament de Sollana es van dur a terme al mes d’abril les primeres campanyes de control d’insectes com a mesura de prevenció de possibles plagues de cara a l’estiu, polvoritzant amb insecticida la xarxa de clavegueram local per a previndre la proliferació de panderoles. Unes accions que es repetiren també al mes de maig, juliol i agost, utilitzant en tots els casos biocides autoritzats. Però les accions no foren suficients, ja que l’augment de les temperatures als mesos de juny i juliol van provocar que les plagues de mosquit tigre i mosca negra s’encebaren especialment amb Sollana, per la seua proximitat a l’Albufera i la quantitat d'aiguamolls i altres zones proclius a aquests organismes. Davant aquesta situació, des de l'Ajuntament s’han realitzat més accions extraordinàries per a tractar de frenar la situació i s’han fumigat periòdicament parcs, jardins i zones esportives, entre altres punts del municipi, com a complement al tractament preventiu aplicat en primera instància. A més, des de l’Alcaldia es va sol·licitar de manera urgent a la Conselleria de Sanitat i a la Presidència de la Generalitat que s'autoritzara el tractament per via aèria per a pal·liar els efectes de les plagues.\nSOLLANA FOMENTA L'ESTIL DE VIDA SALUDABLE AMB QUEDADES PER A CAMINAR El 28 de maig va arribar a Sollana la iniciativa Sollana Camina, un programa per a promoure l’activitat física en els més majors impulsat pel departament de Salut de La Ribera i que compta amb la col·laboració del Centre de Salut i l’Ajuntament de Sollana. Es tracta de «passejos saludables» en grup, que s’organitzen tots els dimarts i dijous i tindran una duració d’una hora (de 9.30 a 10.30 h). La intenció no és altra que fomentar els hàbits de vida saludables i millorar la mobilitat i l’estat d’ànim, entre d’altres, de tots aquells veïns que es vulguen sumar a la iniciativa. El punt de trobada és el Centre de Salut de Sollana i tots els passejos estan tutoritzats per personal sanitari, que supervisa i adapta l’activitat en funció dels participants per a traure el màxim partit a les sessions. En este sentit, la regidora de Salut Laura Fortea avança que «és el primer projecte que posem en marxa amb la Xarxa Salut però en vindran més molt prompte i tots enfocats a fomentar l’estil de vida saludable, sobre tot en les persones més majors».\nLA CONSELLERIA DECRETA LA RETIRADA DELS RESIDUS EN L’ANTIGA FÀBRICA DE RECICLATGE DE FUSTA DE SOLLANA Segons ha informat la Conselleria d'Agricultura, Desenvolupament Rural, Emergència Climàtica i Transició Ecològica en una nota de premsa, s’ha decretat la retirada urgent dels residus pendents a l'entorn de la nau abandonada de reciclatge de fusta de Sollana. Els dos incendis que va patir en 2018, sumat a l’ubicació de la parcel·la a la zona del preparc natural de l'Albufera i a escassos metres de les vies del ferrocarril, ha sigut clau per a l'adopció de la decisió, així com els actuals episodis d'onades de calor intensa a la Comunitat Valenciana. Està previst retirar més de 8.300 tones de residus, dipositats temporalment en una parcel·la veïna de propietat privada. Uns treballs amb un valor estimat de 868.272,51 euros, dels quals 750.000 euros seran finançats amb càrrec al fons de contingència autonòmic 2019 i la resta amb fons de la direcció general competent en matèria de residus.\nTASQUES DE MANTENIMENT EN DIFERENTS ZONES DE SOLLANA I EL ROMANÍ Des de l’Ajuntament s’han realitzat tasques de manteniment en diferents zones del poble, que afecten a assumptes tant diversos com la reparació de l’enllumenat públic, repàs de passos de vianants i altres senyalitzacions, tasques de jardinera i noves zones de descans als parcs o la instal·lació d’una nova bomba d’aigua al barri Eleuterio Vila. També s’ha aprofitat per a atendre algunes peticions dels veïns, com per exemple la instal·lació d’una lona a les pistes de pàdel per les molèsties que ocasionava el sol en determinats horaris. Per últim, s’han realitzat també obres de reparació i asfaltat en diferents camins del terme municipal (entre ells el camí d'Alzira, un dels més concorreguts pels veïns). Camins agrícoles «en estat de conservació precari», segons havien assenyalat els tècnics de l'Ajuntament, l'ús i estat dels quals incideix a més en la productivitat i valor de les parcel·les a les quals donen servei.\nL'AJUNTAMENT DE SOLLANA ESTÉN PRESENCIALMENT ELS SEUS SERVEIS SOCIALS A EL ROMANÍ Els Serveis Socials de l'Ajuntament de Sollana ja atenen presencialment a El Romaní, una necessitat que els veïns reclamaven per evitar desplaçar-se sempre per a fer determinades gestions. S’atendrà tots els dimecres de matí i será necessària cita prèvia, que es podrá demanar al Centre Social d’El Romaní en horari de vesprada, tant de manera presencial com telefònicament.\nUna decisió que té com a objectiu aconseguir una millor qualitat de vida entre els veïns del poble, facilitant l’accés dels mateixos als sistemes de protecció, procurant les condicions adequades per a les relacions de convivència tant en l’àmbit familiar com social i afavorint els processos d’inclusió personal i familiar per a la prevenció de situacions de desarrelament i marginació.\nAunque nuestro slogan lo dice (“AMPA somos todos”) hoy me permito escribir en primera persona (y en castellano, que es mi lengua materna) como presidenta.\nla mano a sus hijos, que aunque pensemos que ya se han hecho mayores, es cuando más nos necesitan. Y poder contar con un instituto en el pueblo es un lujo que hay que aprovechar.\n¡Qué mejor manera de despedirme después de 6 años en la junta de la asociación y 4 años de ellos como presidenta que con este artículo teniendo la oportunidad de dirigirme a todos los vecinos y vecinas del pueblo!\nMantener la “Escuela de padres” es tarea difícil pero necesaria para seguir formando e informando a todas las familias. La junta del AMPA necesita crecer y solo es posible con el apoyo de todos.\nAunque paternera de nacimiento, me considero sollanera de adopción ya que llevo viviendo más tiempo en Sollana que en mi ciudad de origen. Es por ello que para mí ha sido un orgullo y un honor poder representar a padres, madres y adolescentes de mi querida Sollana. A nuestros hijos que terminan 4º ESO y FPB2, mucho ánimo: acaban una etapa pero comienza otra más importante si cabe, que les marcará el resto de sus vidas. El camino que tienen que recorrer solo acaba de empezar y no deben olvidar que formarse es fundamental para que puedan alcanzar todos los objetivos que se propongan. A las generaciones venideras he de decirles que se siguen necesitando padres y madres comprometidos, que sean capaces de mantener un diálogo fluido con profesores y equipo directivo, y sin dejar de\nGracias a Paco, Joan, Mª Jesús, Celia y todo el resto de profesorado que conforman el IES por intentar y conseguir educar y formar a nuestros hijos e hijas y hacernos a los padres la tarea más fácil. Al área de cultura del Muy Ilustre Ayuntamiento de Sollana agradezco el apoyo y la ayuda necesaria para la difusión de las actividades de la asociación. Y no puedo terminar sin dar las gracias a nuestros compañeros de la junta. A los que se quedan, ánimo; y a los que también finalizan-Manolo Pérez, Maruja Morcillo, Mª Luz Serrano y Encarna Benito-, gracias por haber ayudado todos estos años en todas las tareas que se les ha encomendado. Os deseo que paséis un feliz verano. ¡Hasta siempre! ¡Y no olvidéis que AMPA SOMOS TODOS! Maite Barberá- Presidenta-\nSOLLANA - EL ROMANÍ ATLÈTIC C.F.\nSí, ja ha passat un any, estem en l’estiu. Hem finalitzat la temporada de futbol sala. Les competicions oficials han acabat i sense cap problema, a part d’un parell de xicotets accidents, que gràcies a Déu i per a bé, els jugadors s’estan recuperant satisfactòriament. Hem d’agrair a tots aquells, que d’una manera desinteressada, han col·laborat i confiat amb nosaltres, tant a autoritats municipals, alguns familiars dels xiquets, amics, empreses locals, etc. L’equip infantil ha participat en la Copa del Rei, i els xiquets han passat una experiència més. No han quedat mal del tot, pel fet que han tingut que vores les cares amb equips de major categoria. Ara a descansar fins a la pròxima campanya, on esperem que es puga participar altra volta en competicions oficials. Estem convençuts, que amb l’ajuda municipal que hem tingut este any passat i si esta temporada es manté igual, ho podrem realitzar. A part de disputar la lliga, aquest any hem realitzat un campus d’hivern, un campus de Setmana Santa i ara està en marxa el campus d’estiu, des de l’1 al 26 de juliol, per a xiquets de 6 a 14 anys. També les 24 hores de futbol sala, de moment sense data decidida, i el trofeu Vicent Ortega, durant les festes patronals,\ntots ells amb la col·laboració de l’Ajuntament de Sollana. A més, estem invitats a trofeus d’equips amics, com Sueca, Montesa, Corbera, Favara, Benifaió, etc. Per a la pròxima temporada, queda oberta la inscripció per a tots aquells que estiguen interessats a practicar el futbol sala, des dels 8 anys fins a aficionats de qualsevol edat. De tot anirem informant-vos en els cartells anunciadors i en bans municipals. Esperem el vostre suport i col·laboració, l’esport està obert a tots i Sollana sempre ha sigut un referent en la Ribera. Telèfons de contacte per a qualsevol informació: 600 698 095 i 661 573 361. Finalment i per a acabar, voldríem agrair per endavant als regidors de l’Ajuntament del poble que ens ajuden, no tan sols a nosaltres, sinó a qualsevol esport que es practique i que porte el nom de Sollana en les seues samarretes. L’esport ha d’estar unit. Entre tots i per a tots, menys esforç, millors resultats. Desitjar-los a tots, a El Romaní i a Sollana gaudir d’unes bones festes populars, descansar a unes merescudes vacances el millor possible i fins a la pròxima temporada.\nASSOCIACIÓ CULTURAL VELA LLATINA DE SOLLANA VI EXHIBICIÓ DE VELA LLATINA A SOLLANA HOMENATGE AL NOSTRE SOCI JOAN SELMA I SOLER Un any més, aquest ja és el sisè aniversari. La vela llatina ja és una realitat a Sollana. És una realitat a la qual tan sols li resta un port en condicions. Un port per a tota Sollana, on les condicions físiques, higièniques i saludables siguen un exemple per a tots els ports del voltant del nostre llac, de la nostra Albufera. Aquest ha sigut un any molt especial. Un bon i gran amic, company i soci cofundador de l’Associació Cultural i Esportiva de Vela Llatina de Sollana. Ell és el veí de Benifaió Joan Selma i Soler, que ens ha deixat fa uns dies. Per a ell férem un homenatge al mig de l’Albufera després del dinar de germanor, a aquest acte férem entrega d’un ram de flors i una placa a la seua vídua. El passat dissabte, dia 15 de juny, va tindre lloc al Portet de Sollana i al llac de l’Albufera, la VI Exhibició de Vela Llatina amb la participació de 15 barques de vela i tres barques de visitants, una d’elles patrocinada per la nostra associació local per als invitats i veïnes i veïns de la localitat de Sollana i altres pobles del voltant. Aprofitem l’oportunitat per a anunciar que el pròxim dia 29 de juny al port de Catarroja tindrà lloc la II Exhibició de la Vela Llatina de la Generalitat Valenciana, entitat que col·labora i participa en aquest art de la navegació que hui és Bé d’Interés Cultural Immaterial amb un conveni amb la Federació Valenciana de Vela Llatina. L’Associació de Vela Llatina de Sollana vol aprofitar també aquesta ocasió per a felicitar a les regidores i regidors que formen el nou Ajuntament de la nostra vila, i en especial al nou alcalde En Vicent Codoñer. Esperem saber prompte les competències que corresponen a cadascú dels nous regidors i regidores que hauran de dirigir el poble de Sollana durant els pròxims quatre anys. També desitjar a tots els veïns i veïnes del nostre poble que passen unes bones festes de la Magdalena, el Crist i altres festes a celebrar durant aquest estiu.\nCom tots sabeu el València Club de Futbol ha aconseguit proclamar-se campió de la Copa del Rei aquest any tan important, l’any del seu centenari. La final es va disputar el passat 25 de maig de 2019 a l’estadi “Benito Villamarín” de Sevilla i davant el totpoderós Barça, al que vàrem guanyar per 2 gols a 1. Allí van estar els penyistes afortunats en el sorteig de les 10 entrades que l’agrupació de Penyes Valencianistes va assignar a cada una de les penyes que ho vàren sol·licitar. També estiguérem altres penyistes i no penyistes sollaners, que per distintes vies obtingueren una entrada per a la gran final. Tots junts passàrem un cap de setmana que mai oblidarem! Una vegada acabada la temporada obrim inscripcions per a nous penyistes! Continuem fent valencianisme a Sollana! Amunt València! Juan Pablo. President\nFALLA DEL POBLE Estimats veïns i veïnes, la festa fallera continua i ja estem preparant el pròxim exercici faller amb molta il·lusió. El passat mes d’Abril foren elegits els màxims representants de les pròximes festes falleres, quedant nomenats els següents fallers: President: Vicent Cuñat i Osca Fallera Major: Mónica Guillen i Giménez President Infantil: Dídac Cabañero i Sanz Fallera Major Infantil: Alejandra Núñez i Sanz Pròximament es farà l’exaltació per fer oficial aquest nomenament i rebran a la comissió a les seues cases amb molta alegria. Des d’ací els donem l’enhorabona i els desitgem un any molt feliç. Des d’aquestes línies també volem comunicar-los que tenim un nou casal i volem convidar-los a tots a participar d’estes festes tan boniques que tenim els valencians i animar-los a continuar aquest ambient de germanor i festa que tenim els fallers d’aquesta comissió i tots units amb un mateix fi, les falles. La comissió\nLa Falla L’Avinguda un any més ha eixit endavant acabant un any molt emotiu amb una gran Fallera Major, Elsa Millet Ibáñez, una xica que des del primer any que es va apuntar a la nostra comissió desitjava ser fallera major i per fi aquest any ho ha fet realitat. Recordem el moment en què ens ho va dir, va ser en una nit de reunió on la veiérem entrar al casal en una cara de felicitat que la delatava. A tots els presents ens va caure una llagrimeta perquè sabíem el que significava per a ella. Elsa, has ballat, has cantat i sobretot t’has emocionat, perquè com totes les Falleres Majors d’esta gran comissió saben que aquest somni no dura eternament, però des d’aquest article et diguem que sempre formaràs part de la història d’esta\nfalla, sempre seràs recordada com la Fallera Major de l’any 2019 i tots els moments viscuts no te’ls podrà llevar ningú. Gràcies Elsa per haver-nos representat aquest any, tranquil·la que encara queden molts actes on podràs lluir la teua apreciada banda, com és al Mig Any on de segur t’ho passaràs genial.\nI com no, parlar d’aquesta falla és impossible ferho sense nomenar al nostre President Oscar. Ell es va passar tot l’any dient que aquest anava a ser l’últim, però com tots sabem, no hi ha millor persona que represente i porte endavant aquesta comissió. Et donem les gràcies per agafar el càrrec un any més, saps que ací estem per al que necessites.\nque en tindrem. Estem molt contents per ser qui és, ja que és membre de la falla des que va nàixer. I com no, aquesta felicitat es multiplica per dos al saber que la seua mare serà la que l’acompanyarà com a Fallera Major. Dir-vos des d’ací que la vostra comissió està preparant-vos un any difícil d’oblidar.\nEn aquesta falla no se’ns lleven les ganes de falles i aquest any estem molt contents d’haver vist com moltes persones han escollit la nostra Falla per disfrutar de la millor festa del món, ja formeu part d’aquesta xicoteta família.\nPresident Infantil 2020: Carles Marí Guerrero.\nDesprés de dos anys sense tindre representació infantil, per fi podem anunciar-vos que aquest any sí\nFallera Major 2020: Feli Guerrero González. President: Oscar Moleres Álvarez Vos desitgem un bon estiu i que disfruteu de les festes patronals. VISCA LA FALLA L’AVINGUDA\nBATUCADA SOLLANA BATUFROGS Som una associació de Sollana que formem la batucada, que ens uneix el ritme brasiler, on expressem la música típica del país amb cançons mítiques de la samba, afro i reggae entre d’altres. La música és molt important per a la salut, ja que es creen endorfines, estimula el cervell, millora la coordinació i afavoreix la disciplina. Col·laborem amb altres associacions com Som i Estem o l’Associació Espanyola Contra el Càncer, també actuem en celebracions, sorpreses, comiats o qualsevol esdeveniment. Tot això ho pots trobar amb nosaltres, vindre i provar, unir-te al nostre grup on passaràs moments increïbles i molt divertits. Ens pots localitzar els dilluns a partir de les 19.00 h i els dissabtes a les 11.30 h a les escoles velles de\nl’avinguda Constitució; per Facebook entrant a “Batucada Batufrogs Sollana” o per telèfon al 692 047 795 (Rebeca). Gràcies a tots i bones festes!\nASSOCIACIÓ DE JUBILATS I PENSIONISTES Com en anys anteriors, aquesta associació, col·labora amb el BIM local, on enumerem algunes activitats realitzades en el present any. En març, férem una eixida cultural al Museu de Belles Arts, més tard assistírem a la mascletà i després dinarem en un restaurant d’El Palmar. En el mes de Maig, com ja és costum, celebràrem la setmana cultural del major, en la qual vam tindre, el dilluns, xerrada del Tinent de la Guàrdia Civil sobre seguretat ciutadana per a les persones majors i bingo benèfic; el dimarts cinema amb la pel·lícula “Campeones”; dimecres actuació de varietats; dijous excursió a Lucena del Cid i per a tancar la setmana, sopar de truites amb gran assistència d’associats.\nAprofitem aquesta publicació per a animar a tots els associats a participar més en tots els actes que es programen durant l’any i als nous jubilats a què es passen per esta seu a informar-se i donar-se d’alta. Esta junta directiva felicita a tots els habitants de la localitat perquè passen unes bones festes locals. LA JUNTA DIRECTIVA\nCÍRCULO DE BELLAS ARTES DE SOLLANA\nPrimer, començarem recordant al nostre amic i membre del Cercle Julio Martínez i Garulo, que tan inesperadament ens ha deixat; era una persona que estava en totes, ja fóra com a actor de teatre, esportista, músic, pintor, fotògraf, etc. Sempre estava a punt per a qualsevol activitat que es proposés dins del nostre entorn, i sempre desinteressadament. Altruista com el que més, sempre treballant pel poble que el va veure nàixer, Sollana. Per això cada vegada que fem o pensem en algun acte, exposició d’art, etc. et tenim en el pensament. Et recordarem sempre. Gràcies Julio. Un any més, es va fer l’entrega de premis i la tradicional exposició de totes les targetes del Concurs de targetes de Nadal per a xiquets i xiquetes de l’escola; des d’ací volem agrair a tots els participants, als pares i mares, i com no, als mestres de l’escola, per la seua col·laboració desinteressada. Som conscients del que costa que els nens participen, però els resultats són els que són, i cada any hi ha més participació, més targetes treballades i com no, els escolars ens ho posen més difícil per a puntuar als guanyadors.\ndenta Susi Codoñer, felicitant el Nadal als assistents i donant ànims als components del “Círculo” perquè es continue treballant, tant per la cultura com per les belles arts al poble. En el mes de gener, i en la sala d’exposicions de la Casa de la Cultura, poguérem muntar la tradicional “Exposició Col·lectiva”, en la qual part dels membres del Cercle, i alguns simpatitzants que tingueren el gust d’acompanyar-nos, exposaren algunes obres realitzades durant un any. Esperem que no siga l’última. Finalment, sols ens resta desitjar-los que passen un bon estiu i que gaudisquen d’unes bones festes a Sollana i a El Romaní.\nDesprés del tradicional sopar de Nadal, es va fer el lliurament als guanyadors del “III Premi de Fotografia de les Festes de Sollana i El Romaní”, i el concedit al “IV Premi de les Belles Arts de Sollana”. En agraïment, ens digué unes paraules Llorenç Benaches i tancà l’acte la nostra presi-\nASSOCIACIÓ D'AMES DE CASA TYRIUS DE SOLLANA Salutacions a tots! De nou estem participant en este butlletí per fer recompte de les activitats realitzades al llarg d’estos mesos. Iniciàrem l’any col·laborant amb l’Ajuntament en la tradicional torrà de Sant Antoni, preparant les racions. En la festa de Sant Blai, en febrer, tinguérem una vesprada de xocolatada a la Llar dels Jubilats, tot seguit d’una sessió de bingo molt animada, on es repartiren molts premis a les guanyadores. En la Setmana de la Dona, col·laboràrem amb l’Ajuntament preparant i repartint la xocolatada del dia de mercat, i a la vesprada a El Romaní. Altres activitats que es feren en març foren un taller de risoteràpia, un curset de mòbils i, per primera vegada, hem fet a la setmana de falles una visita a les tres falles, seguida d’una xocolatada a la seu que va estar molt entretinguda i participativa. L’1 d’abril vàrem anar en autobús al Teatre Flumen, on veiérem l’espectacle “Homenatge a Lina Morgan”, que ens va sorprendre gratament, superant molt les expectatives que teníem. El 3 de maig, 25 sòcies visitàrem la Televisió Valenciana. Ens demanaren que foren joves perquè del contrari no aguantarien la sessió, i en\nveritat, tenien raó. Va estar interessant però intensa, eixirem de Sollana a les 14.30 hores i tornàrem a la 1 de la matinada. El dia 21 de maig, a la Llar dels Jubilats, tinguérem una xerrada de l’empresa SARRIMAR, sobre productes de neteja, ens obsequiaren amb un detall a totes les assistents, a més de tres regals per sorteig i berenar. El 22 de maig férem la festa de Santa Rita. En la missa es repartiren roses i estampes. A més, cada tres mesos acudim a la jornada de donació de sang al Centre de Salut on repartim el berenar. La setmana de final de curs serà entre el 17 i el 21 de juny, ja la tenim mig preparada i, com tots els anys, hi haurà vesprades d’entreteniment, viatge i sopar. Esperant que vos apunteu les que encara ho esteu pensant. Una abraçada.\nSOM I ESTEM El pasado 6 de Abril se celebró en la plaza del Mercado de Sollana una sesión de batucada organizada por la Asociación local Batufrogs y en la que colaboraron, además de otras entidades, los chicos y chicas de la Asociación de personas con discapacidad Som i Estem. La actividad vino acompañada de talleres para familiarizarse con los diferentes instrumentos y una merienda popular. Durante toda la tarde, los socios usuarios de Som i Estem pudieron disfrutar al ritmo de los tambores y cajas que hicieron sonar apasionadamente. En palabras de uno de los socios de Som i Estem “este tipo de actividades permiten y favorecen la integración en la sociedad del colectivo de\nlas personas con discapacidad, por lo que aplaudimos la iniciativa de Batfrogs y deseamos que esta tenga continuidad en el tiempo”.\nASSOCIACIÓ CULTURAL COL·LECTIU ULLAL De bell nou ens trobem en aquestes fulles per a comentar-vos el seguit d’activitats que la nostra associació realitza gràcies al treball desinteressat dels membres de la Junta i els socis. Al mes de gener férem l’eixida cultural a la ciutat de València per a visitar el “Col·legi de l’Art Major de la Seda”, recentment restaurat, i la “Llotja de la Seda o dels Mercaders”. Els dos edificis del segle XV són el resultat, entre d’altres, del potencial comercial que va tindre València i que la va convertir en la ciutat econòmica més important de la península Ibèrica en aquell segle. Al mes de febrer realitzàrem una ruta senderista pel Parc Natural de la Serra Calderona, el qual té uns valors naturals importants. Al mes de març tornarem a València, en aquest cas seguirem la “Ruta Vicentina” amb motiu del 600 aniversari de la mort del valencià més universal que tenim junt amb el poeta Àusias March, estem parlant de Sant Vicent Ferrer. Allí veiérem llocs i edificis que deixen testimoni de la seua vida. Al mes d’abril preparàrem una altra visita cultural, aquesta vegada a les comarques del sud de la nostra terra, la ciutat d’Alacant i la població d’El Campello. En la primera visitàrem el jaciment arqueològic de “Lucentum”, origen de la ciutat, el Museu Arqueològic i el castell de Santa Bàrbara. En El Campello visitàrem l’Illa dels Banyets que és un altre jaciment arqueològic ubicat en un lloc admirable. El mes de maig ens desplaçàrem al Parc Natural de la Serra Gelada, fent excursionisme entre Benidorm i L’Alfàs del Pi. També a finals d’este mes farem una eixida a l’espectacle del Circ del Sol, gràcies a la deferència que ha tingut el nostre soci Artur Duart amb el Col·lectiu. I per finalitzar el semestre i abans del sopar d’estiu, per al mes de juny estem preparant una eixida a les poblacions castellonenques de Riesalbes i Fanzara. A banda de les excursions, com sabeu realitzem altres activitats. Així divendres 12 d’abril al Centre Cultural va tindre lloc la presentació dels treballs dedicats a la figura\n06-04-2019 Alacant. El Castell de Sta. Bàrbara (foto Carmen Andreu)\ni l’època del mestre Miguel López Marco, i el 3 de maig al mateix Centre es presentà el llibre “Quaderns d’Estudis Locals. Suylana VIII”. Són els treballs de Francesc Montagud sobre “Miguel López Marco, context històric”, Llorenç Benaches sobre “La labor cultural, social, sindical i política del mestre D. Miguel López Marco a Sollana (1890-1928)”, Gauden Fernández sobre “L'educació de les dones a la Sollana del segle XIX i principis del XX a través de les seues mestres”, i Joan Ferrús sobre els actes de “Reconeixement de Sollana al venerable mestre de mestres don Miguel López Marco” que van tindre lloc l’any 2016”. Al final de l’acte els assistents pogueren adquirir la publicació. El “Quadern d’Estudis Locals, Suylana” s’ha realitzat per iniciativa del Col·lectiu Ullal que és qui l’ha impulsat amb la coordinació de Joan Ferrús. L’Ajuntament de Sollana ha col·laborat en la seua edició. Un gran esforç dels autors adés esmentats, un gran treball d’investigació i de coordinació, i tot açò realitzat per persones sòcies del Col· lectiu Ullal i de manera altruista. Al mes de maig i amb motiu de la declaració de Sant Vicent Ferrer com a “Escriptor de l’Any” per part de l’Acadèmia Valenciana de la Llengua, la nostra associació va preparar una tertúlia al voltant del personatge i com a complement de l’excursió realitzada a València al mes de març. Al final de l’acte es repartiren uns còmics sobre la seua vida editats per la pròpia Acadèmia. I per finalitzar comentar-vos que a l’assemblea de socis del mes de març i en cloure el cicle de quatre anys de la junta, Francesc Buïgues va deixar el càrrec de president i fou elegit Gauden Fernández nou president. El Col·lectiu Ullal és una associació oberta al poble i que treballa per a estudiar, investigar, fomentar i divulgar la cultura i el medi ambient de Sollana. Podeu tindre més informació al “Facebook” i al blog http://collectiuullaldesollana.blogspot.com La Junta Directiva. 22 de maig de 2019\n37 .- 09-03-2019 València. Ruta Vicentina (foto Paco Senón)\n18-05-2019 Benidorm. La Serra Gelada (foto Juan Pradas)\n“Que prompte passa el temps, on ens hem clavat, ...” Així comença l’himne d’Els Punkis que ja sona pels carrers de Sollana en commemoració del seu 40é aniversari. Doncs sí, en 2019 fem quaranta anys i no volíem organitzar tan sols un senzill sopar. Com tantes altres vegades, els amics hem decidit fer d’una festa una celebració més magnífica. Una presentació, el disseny d’un logo, uns presents, idees per fer durant l’any, plasmar un calendari, la composició d’un nou himne (agraïments a Bruno Alegre). I perquè quede plasmat (que la gent es despista!) editàrem un llibret. Així ho celebrem! En totes les vessants: música, cultura, esport i festa. EXPOSICIÓ DE SAMARRETES: “Ha sigut molt, molt visitada”. Són paraules de la gent que hi treballa dia a dia al Centre Cultural. Sincerament, era un altre motiu per a reunir-nos i passar-ho bé, però, ens satisfà moltíssim eixes paraules i la resta que ens han raonat en qualsevol cantó la gent pel poble. La preparació, la recol·lecció de peces i fotografies, maniquins, perxes, el muntatge, la picadeta posterior… No ens quedarem curts de menjar? Ens falta la samarreta de la caputxa? Qui té la foto dels culs? No arribarem a temps!... Veure amics i amigues, penyes que es reuniren per a vindre i motiu per anar-se’n de sopar després; familiars, primeres, segons i terceres generacions. De gom a gom trobàrem la planta baixa de la casa de la Cultura. La nit s’allargà. FUTBOL 8: Com no hi ha moment en què els membres d’altres penyes ens recorden amb un càntic que diu\n“On estan Els Punkis?” i com recordem moltíssim, segur que com tants altres del poble, com ens divertíem quan s’hi jugaven els Campionats de futbet o les 24 h, creàrem un torneig. L’11 de maig ens agrupàrem quatre penyes (Titans, Els d’Allà Raere, NPIs i Punkis) per passar tota una matinal futbolística. Va ser un dia molt calorós, però no va ser impediment perquè els enfrontaments foren com els d’abans. Almenys, ho intentàrem. Cronològicament: un esmorzar, la repartida de samarretes dels Punkis en distints colors, fotos oficials, homenatges, partits intensos, entrega de trofeus i .... el merescut tercer temps i motiu principal de l’acte:\nuna picadeta al mateix camp de futbol, on aprofitàrem per rehidratar-se. I dinar a Les Piscines amb posterior tertúlia i discussió de les jugades. LA FESTA: Ho celebràrem. Són els 40! I com a bons valencians, ens reunírem al voltant d'una taula amb menjar. El 22 de juny de 2019 va ser el dia. I la nit també, per als més valents. 11h.- Iniciàrem la jornada a la Plaça Major del poble, amb la nova samarreta del 40é aniversari, recorreguérem el centre històric en direcció cap al Júpiter i marjal, tot parant a la recerca de premis, també anomenats com 'cerveses', fins a arribar a Les Piscines.\n14h.- Uns arrossos típics de la localitat foren servits per a degustació, acompanyats de bons caldos i aigua també. Seguidament, es va traure el pastís d’aniversari. Tots bufàrem les veles i amb caves brindàrem! Després.- Música tradicional valenciana amb la presència de reconeguts dj's. S'obriren portes a amics, familiars i també a iaios per endur-se als xiquets/es. I després.- ... Després, què? Que tenim quaranta anys ja! Tots a casa.\nPer molts anys, Punkis!\nPODEM SOLLANA Des de Podem Sollana i El Romaní volem agrair la confiança que han dipositat en nosaltres a les eleccions del 26M, on ens presentàrem per primera vegada i en les que aconseguírem un regidor, després d'una campanya innovadora i diferent, sent triat amb la confiança de vostés com a Regidor de l'Ajuntament el nostre company Carlos Asins Murciano. Estem formats per un grup de gent amb ganes de treballar per al poble. Som una oposició constructiva, i volem que tot el poble siga atés i comprés dia a dia a les seues necessitats. Ens agradaria que la gent fóra participativa amb les nostres propostes i que també aportaren noves idees per a millorar el nostre poble. Moltes gràcies!\nSANT VICENT FERRER I SOLLANA Per Joan Ferrús Vanaclocha Amb motiu del VI centenari de la mort de sant Vicent Ferrer produït a Vanes el 5 d’abril de 1419, s’han realitzat a València capital, especialment, multitud d’actes tant religiosos com acadèmics. No tots però, s’han centrat en el cap i casal, estem segurs que hi ha hagut per tot el territori valencià, per totes les comarques valencianes, celebracions especials en aquelles poblacions amb esglésies i ermites dedicades al sant. Així per exemple, l’Acadèmia Valenciana de la Llengua l’ha escollit com escriptor de l’any 2019 i inicià en setembre del 2018, juntament amb la Universitat de València, un cicle de conferències sobre el dominic universal. S’han fet exposicions, com la de “Llum de la memòria” a Castelló de la Plana, s’han celebrat congressos i seminaris internacionals amb destacats especialistes amb la intenció d’analitzar i estudiar la figura d’aquest valencià universal, i també s’han publicat, aprofitant l’efemèride, diversos llibres com la primera traducció a l’italià dels seus sermons, el del catedràtic de la Universitat de València Vicent Josep Escartí “Literatura valenciana en les festes a sant Vicent Ferrer (1755)” o “La vida i el món de sant Vicent Ferrer” coeditat per l’AVL i la UV per posar només uns pocs exemples. A Sollana, la veterana associació cultural Col·lectiu Ullal, ha realitzat dues activitats per commemorar l’any jubilar vicentí, el dissabte 9 de març de 2019, en vespres de les festes falleres, organitzava per als seus socis i simpatitzants una ruta cultural pel cap i casal: “Seguint els passos de sant Vicent Ferrer per València” sota el guiatge del soci i investigador sollaner Gauden Fernández. Va ser tot un goig. Un parell de mesos després, el divendres 17 de maig, i com a complement de l’eixida anterior, el Col·lectiu Ullal presentava novament de la mà de Gauden Fernández, al centre Cultural de la nostra localitat, el còmic que sobre el sant ha elaborat l’Acadèmia Valenciana de la Llengua, realitzat per tal de divulgar entre el públic més menut la història d’aquest personatge particular.\nEn definitiva, un any que ha servit per a aprofundir en la figura de sant Vicent Ferrer, el predicador miracler que posseïa el do de llengües, una icona popular valenciana, com ha estat anomenat per alguns autors. I tots aquests fets m’han fet pensar i evidenciar que a Sollana, supose que també de la mateixa manera que a moltes altres poblacions, ens trobem amb diverses manifestacions de devoció popular que tenen com a protagonista aquest sant tan nostrat, la figura del qual es troba ben present en l’imaginari popular valencià. Si fem un recorregut pel santoral valencià i particularment sollaner, arribats al mes d’abril, ens trobem amb la celebració del dia de sant Vicent Ferrer, patró de la Comunitat Valenciana i festiu en moltes localitats valencianes. La data de celebració del sant és variable i va lligada a la Pasqua, que ve més avançada o endarrerida segons la lluna nova de primavera. El santoral marca sant Vicent Ferrer el 5 d’abril, dia del seu traspàs, encara que a l’Arxidiòcesi de València se celebra el segon dilluns de Pasqua. A Sollana ens trobem amb diverses manifestacions de devoció popular a través del nomenclàtor primerament però també a través de mostres artístiques de ceràmica, talles i pintures i, arrossegant una tradició que ens ve de lluny, ocupa també un espai en l’apartat de tradicions i costums en el record. Anem allà.\nAvinguda de sant Vicent Ferrer. L’any 1955, la ciutat de València celebrava amb una gran exposició vicentina i altres actes paral·lels, el 5é centenari de la Canonització de Sant Vicent Ferrer, nascut el 1350, que va faltar en 1419 i va ser canonitzat en 1455 per altre valencià immortal, el Papa Calixte III. Pot ser per això, la Corporació Municipal, uns anys després, en sessió ordinària del 6 de maig de 1960, presidida per l’alcalde Francisco Ferrandis Ibor i a proposta del regidor Vicent García Vendrell, acordà retolar amb el nom de Sant Vicent Ferrer el carrer corresponent al núm. 6 de l’eixample de la població: ROTULACIÓN DE CALLES “Seguidamente y también a propuesta del Sr. García Vendrell, se acordó rotular la calle número 6 del plano con el nombre de San Vicente Ferrer en conmemoración del quinto centenario y que por la Comisión de Gobernación se formule propuesta de rotulación de las calles que estimen a la consideración del Ayuntamiento” (Acta ordinària 6 maig 1960)\nd’avinguda de Sant Vicent Ferrer, de fet en el BIM núm. 16 corresponent a gener de 1994 diu: Durant la tardor de 1993 i seguint amb el pla triennal de normalització lingüística de la toponímia urbana s’han instal·lat noves plaques amb el nom en valencià en els carrers Albalat, Puríssima, València, Carcaixent, Albufera, Barracam i l’avinguda de Sant Vicent Ferrer. (BIM núm. 16 Gener 1994) En aquella llarga avinguda que comença al carrer València i que acaba en la redona de l’entrada nord de la població es plantaren, en urbanitzar el vial, unes palmeres, per la qual cosa alguns sollaners el coneixien com carrer de les palmeres, fins que el morrut roig es va fer amb elles allà per l’any 2013. Ara s’han plantat altres varietats d’arbres ornamentals. Al principi de l’avinguda es troben, pràcticament unes enfront d’altres, l’antic magatzem i oficines del Sindicat Arrosser i també les antigues dependències de la Cambra Agrària.\nPosteriorment, el 4 de novembre de 1960 es confirmava no solament la denominació del carrer, sinó també altres denominacions viàries segons el següent document: ROTULACIÓN DE CALLES Como consecuencia de tener que procederse a realizar los trabajos necesarios para la formación del nuevo Censo de la población de este término municipal y como consecuencia de la Circular de la Delegación provincial de Estadística de fecha 8 de abril del corriente año y comunicación de la misma Delegación de 16 del pasado septiembre, se acuerda proceder a la rotulación de las vías públicas siguientes: La Avenida del Generalísimo empezará de la Plaza del Calvario hasta la salida de la población por la parte sur denominándose la parte Norte o sea desde la Plaza citada al final de la salida por la carretera a Valencia, Avenida de Almussafes. La calle número 4 del Plano de población se denominará del Rey Don Jaime. La calle número 7 del mismo plano se denominará de Carcagente. La calle número 6 del mismo plano se denominará de San Vicente Ferrer. (Acta extraordinaria del 4 de noviembre de 1960). L’any 1992 amb la voluntat de valencianitzar la toponímia urbana local va adquirir la denominació\nCeràmica devocional de sant Vicent Ferrer. Fins a la data, l’única ceràmica de sant Vicent Ferrer de què tinc constància és la que es trobava a l’interior de la casa de l’antiga carnisseria de Jaume Andrés Vendrell, conegut popularment com a Jaume de Carmeleta, a la plaça del mercat, i dic trobava, perquè actualment aquell espai és ara un solar. Les fotos que mostre adjuntes les vaig fer ja fa molts anys, però en són un fidel testimoni de què conte. El plafó ceràmic està format per 3x4 taulellets de ceràmica de 20x20 cm amb 18 taulellets més que formen una sanefa al voltant de la imatge principal. Està realitzat amb la tècnica de ceràmica policromada variada. A sota del sant duu la inscripció SAN VICENTE FERRER i sobre ell la filactèria o llegenda Timete Deum et date illi honorem (Serviu temorosament Déu i doneu-li glòria). El conjunt no duu marca de fàbrica ni signatura de\nsímbol de la seua humilitat. Vist l’hàbit blanc i capa negra dels dominics.\nCarnisseria de Jaume Vendrell, conegut al poble com Jaume de Carmeleta on es trobava la ceràmica de sant Vicent Ferrer\nPanell ceràmic de Sant Vicent Ferrer\nl’autor i pel marc que envolta la imatge amb colors groguencs i ataronjats pense que podia tractar-se d’una ceràmica de meitat del segle XIX. En el panell podem veure tots els atributs iconogràfics del sant. Ens trobem a sant Vicent Ferrer (13501419) sobre un pedestal en els núvols. Duu una vara de lliri blanc en el braç esquerre com a senyal de puresa i, apegat al cos, un llibre que representa el magisteri. Sant Vicent es mostra sempre amb el dit índex de la seua mà dreta alçat, assenyalant el cel en senyal de predicació. Sobre el cap, la llegenda: Timite Deum et date illi honorem. Als peus, dues mitres que representen les dues ocasions en què va rebutjar el nomenament de bisbe i, un capell o barret cardenalici sobre el rebuig de la proposta de cardenal, tot en conjunt,\nDesconeixem l’origen d’aquesta ceràmica i pensem que els propietaris més antics que coneixem de la casa, el matrimoni format per Juan Bautista Moleres Gómez i Asunción Ibor Gomis1, tindrien gran devoció pel sant, o potser algun dels seus ascendents s’anomenava Vicent. El matrimoni, tenia arrendada la casa a la mare de Jaume Vendrell, que ja era carnissera. En faltar el matrimoni, el fill, José Moleres Ibor, continuà arrendant-la a Jaume i a la seua dona Dolores Viel fins que aquests la compraren allà per l’any 2001, adquirint-la posteriorment Francisco Alapont (conegut com a Paco Esquefa). Com que la casa es trobava en molt mal estat, principalment el pis superior, els nous propietaris decidiren enderrocar-la, però conservaren els taulellets. Actualment, m’han dit els propietaris, estan guardats en una caixa en espera de poder ser restaurats alguns i amb un millor i definitiu destí. Ja poca cosa puc dir més, la ceràmica estava localitzada com ja hem dit en la carnisseria de la plaça de Fermí Gonzalo Morón núm. 6. Una imatge policromada de sant Vicent Ferrer a l’església del raval. Potser molts sollaners no se n’hauran adonat però a l’església mercedària de la Puríssima Concepció al raval de la Vila, podem trobar una imatge del sant que segons he sabut era propietat de la família coneguda com els anglesos a Sollana, un dels quals Vicent García Vendrell la va donar a la parròquia i es va col·locar a l’església del raval. Segons Moleres2, la imatge és una de les poques restes que han quedat del convent després de la desamortització de Mendizábal de 1835 i estava en possessió de la família Mompó Vendrell. Joan Llinares Luz, altre estudiós sollaner va escriure en un programa de festes al respecte: “Al començar la dècada dels setanta una nova imatge va enriquir l’església del raval, es tracta d’una talla xicoteta de sant Vicent Ferrer, de bona qualitat artística i ben conservada, que el seu propietari suposava que havia pertangut a l’església en l’època dels mercedaris; després de la seua mort ocorreguda pel maig de 1968, els hereus, complint la seua voluntat donaren la imatge del sant a l’església del Raval”.3\n1.\tEls pares de Juan, Pepe i Paco Moleres Ibor. 2.\tMOLERES IBOR, Juan: Història de Sollana, Ajuntament de Sollana, 2a edició 2002 p. 349 3.\tLLINARES LUZ, Joan 1903-2003. 100 anys de la reobertura de l’església del raval. Programa de festes de 2003, pàg. 23\nTrasllat de la imatge de sant Vicent Ferrer a l’església del Raval. Desembre 1973. Foto arxiu José Añó\nSant Vicent Ferrer a la parròquia de santa Maria Magdalena de Sollana. A l’església parroquial ens trobem també amb dos representacions de sant Vicent Ferrer: una imatge i una pintura. La primera es troba, només entrem a l’església des de la plaça per la porta esquerra, quedant al darrere nostre i de cara a l’altar. A l’altra banda, entrant per la dreta, hi ha un altre nínxol de sant Ramon Nonat. Segons el cronista Moleres, abans de la guerra, aquests nínxols estaven dedicats a sant Francesc d’Assís i sant Francesc de Paula. D’altra banda al retaule de l’altar major, obra de Ramon Porta Francés, podem trobar a la dreta de la titular de la parròquia, una pintura de sant Vicent Ferrer mentre que a l’esquerra hi ha una altra de la Mare de Déu dels Desemparats. Entre elles, un llenç de la Magdalena i a l’àtic, un altre llenç del Pare Etern. Totes les pintures són obra de l’artista valencià Salvador Gil Camarena. Com a curiositat direm que el retaule de l’altar major s’anomena “de pastera”, per la inclinació cap a dins dels carrers laterals, recordant les pasteres de fusta que s’empraven als forns per a pastar pa. Tradicions i costums. El combregar dels impedits. Antigament, el dia de sant Vicent, a la majoria de les poblacions valencianes se celebrava una particular pro-\nImatge de sant Vicent Ferrer. Foto arxiu José Añó\nTalla de sant Vicent Ferrer a l’església parroquial de Sollana\ncessó coneguda com el combregar dels impedits per facilitar als malalts el compliment de la comunió per Pasqua; el rector ja s’havia preparat el recorregut i la processó la formaven autoritats, banda de música i els veïns que hi participaven, tots amb ciri en mà. Sota pali, el senyor rector visitava aquelles cases del poble que prèviament li havien comunicat que volien prendre la comunió i en arribar-hi, una enramà davant la casa rebia la comitiva. En acabar l’acte, se celebrava la missa i, ja de vesprada, totes les quadrilles se n’anaven a berenar als sequers. No s’estilava encara això d’anar de dinar. Es preparaven el saquet de Pasqua amb la mona, un poc d’encisam, un ou dur i la llonganissa seca. Hui en dia, encara se celebra aquesta antiga tradició en algunes poblacions valencianes com a la propera localitat de Benifaió. Una notícia del combregar dels impedits l’hem trobat en el full parroquial Al·leluia de 1948 que diu així: “COMULGAR DE IMPEDIDOS. Como es costumbre tradicional, el lunes, festividad de San Vicente Ferrer, se celebrará el solemne acto de llevar el Señor a los enfermos e impedidos. El acto se celebrará a las ocho de la mañana y a continuación se dirá la Misa Mayor, esperando que, como siempre, sean muchos los que acudan a acompañar al Santísimo Sacramento y dar a esta procesión el esplendor que se merece” 4 4.\tFull parroquial Al·leluia del 4 d’abril de 1948.\nPintura de sant Vicent Ferrer a l’altar de l’església parroquial de Sollana\nPossiblement no eixe dia, però la resta de dies de Pasqua, em contava mon pare que, en fer-se fosc, tornaven tots a la plaça on continuaven amb els jocs i com que el sol era de terra es feia una gran polseguera. Abans d’anar-se’n, obria Pixorro la botiga on tenia uns grans llibrells d’olives i hala! Tots a comprar olives i vi per al sopar a les cases. Les xiques treien casa i cada penya anava a les seues cases. Acabats de sopar tos al ball al musical. Ja per anar plegant, deixar constància que el dia de sant Vicent tanca les festes de la Pasqua valenciana, tot i que en moltes poblacions és un dia laboral. L’endemà, les xiquetes i xiquets valencians tornen a escola després d’aquest descans primaveral. Aquells cinc dies de Pasqua que deia la cançó: “Estos cinc dies de Pasqua, són cinc dies de jugar, xic i xica que no juguen perquè volen festejar (...)”, s’han reduït finalment a tres o quatre, segons els casos, i potser, a tot estirar, alguns, els més majors, complint amb la tradició, encara poden fer els cinc. Dies després, el 3 de maig, se celebrava la festivitat de la santa Creu i la benedicció del terme. I això és tot, estimats lectors, com haureu pogut comprovar, ens hem aprofitat del nostre sant més popular per deixar testimoni d’una part del nostre patrimoni: el nomenclàtor local, imatges, pintures, tradicions i costums populars a Sollana. Joan Ferrús Vanaclocha\nLA SOCIETAT AGRÍCOLA PROTECCIONISTA DE SOLLANA 1901-1919 Per Llorenç Benaches\nIntroducció El 1901, el proletariat de Sollana es va organitzar al voltant de l’associació Cercle Protector del Proletariat o Societat Agrícola Proteccionista, una associació mutual obrera basada en la solidaritat dels seus components i l’ajuda mútua que cobria riscos com malalties, accidents, despesa farmacèutica i mèdica entre d’altres. Aquesta entitat es mantenia gràcies a les aportacions dels socis. A Sollana ja existia una entitat semblant, la Societat Cooperativa Obrera de la qual era president Ramón Vendrell i secretari Faustino Serrano; pensem que probablement el Cercle Protector del Proletariat fou creada arran d’una escissió d’alguns socis de la primera entitat a causa de discrepàncies internes, ja que la junta directiva era d’ideologia neocatòlica. En el present article tractarem de realitzar una aproximació històrica amb les dades de què disposem avui dia.\nLa Societat Agrícola Proteccionista, una mica d’història Segons Enric Pedro1 a principis del segle XX ja hi havia militants anarquistes, els quals formaren una Societat de Socors Mutuals; probablement es refereix al Cercle Democràtic Protector del Proletariat2que es va constituir el 29 de novembre de 1901. Sabem que a l’any 1903 era president Francisco Vila i secre-\n1.\tEnric PEDRO LLOPIS: «Història Oral d’una insurrecció: Sollana 1932», en Quaderns d’Estudis Locals, Suylana núm. 1, p. 122. Ajuntament de Sollana, 1998. 2.\tRicard Camil TORRES FABRA: «Entorn de la trajectòria de la dreta valenciana. El cas de la Ribera Baixa durant el segle XX. », p. 88. Ed. 7 i Mig. València. 1999.\ntari Joaquin Serves arran de l’adhesió del Centre Democràtic de Sollana per la victòria republicana en les eleccions provincials3. Transcrivim l’adhesió enviada: «Centro Democrático de Sollana: Por el periódico de su digna dirección nos hemos enterado del gran triunfo que ha obtenido en Valencia en las próximas pasadas elecciones provinciales el partido de Fusión. Participando del entusiasmo y alegría que reina entre los buenos republicanos, nos hemos reunido los socios de este Círculo para dar a los futuros diputados nuestra más sincera y cordial enhorabuena, felicitando también a las disciplinadas huestes republicanas de Valencia, que son la admiración de España. Los correligionarios de esta población sentimos en el alma no haber tomado parte en estas elecciones, para poder demostrar que somos verdaderos republicanos, y estamos dispuestos a batallar por la defensa de nuestra bandera y a obedecer pronto y enérgicamente la voz de nuestro ilustre jefe el Sr. Blasco Ibañez. » D’aquesta entitat poques dades tenim. Sabem d’un xicotet aldarull que va ocórrer a primers de febrer de 1903 quan l’alcalde de Sollana va ordenar el tancament del casino del Cercle Democràtic a una determinada hora, concretament a les 12 de la nit. Així el tinent d’alcalde amb l’ajuda dels guàrdies municipals i rurals van desallotjar l’esmentat casino, cosa que fou criticada i publicada en premsa.4 Aquest tancament coincidia amb la celebració d’un míting republicà al Casino d’Unió Republicana que estava molt a prop del casino del Cercle.\n3.\tEl Pueblo, 11 de març de 1903. 4.\tEl Pueblo, 3 de febrer de 1903.\nA finals de març de 1903, el president Francisco Vila i el secretari Joaquin Serves del Cercle Democràtic enviaven un telegrama5 d’adhesió al president de l’Assemblea republicana que s’havia celebrat a Madrid. En aquesta assemblea celebrada el 25 de març es va fundar el partit Unió Republicana unificant gairebé la major part de les forces republicanes del país. Aquesta societat canviaria de nom un any després transformant-se en la Societat Agrícola Proteccionista o la Societat Obrera Proteccionista. Així consta en la sessió plenària ordinària del consistori del 4 de juny de 1904, on es recollia el següent acord: “Autorizar a la sociedad agrícola proteccionista para instalar sillas y mesas en la acera de la casa-social.”El local social es coneixia com l’Ateneu Proteccionista o Casino Proteccionista. El dia d’avui coneguem solament tres presidents d’aquesta entitat, Francisco Vila l’any 1903, Ramón Félix Balaguer l’any 1912 (militant històric i pare de l’anarquisme sollaner) i Rafael Codoñer Garcia l’any 1916; coneguem també el secretari de 1903 José Serves i alguns associats de l’any 1912 gràcies a les anotacions de Ramón Félix. Continuant amb l’article d’Enric, aquest escriu: «En 1910 aquesta societat es transforma en sindicat obrer, que en 1912, es confederaria a la CNT. La radicalització de 1919 va fer perdre molts afiliats a la CNT i es replantejaren un nou pla d’actuació. El Sindicat es transforma en la societat Unió Obrera». Després d’una anàlisis exhaustiu de la premsa àcrata de l’època no disposem de dades que afirmen que aquesta Societat Agrícola Proteccionista s’adherirà a la CNT el 1912. En aquest mateix any la societat en junta general celebrada el 6 de gener acordava per unanimitat declarar president honorari de l’entitat al Càpita General de Valencia, el Conte Serrallo; cosa que ens fa pensar que encara no havia adoptat les idees anarcosindicalistes.A més a més, l’any següent alguns propietaris sollaners d’ideologia liberal recriminaven a l’entitat, amb molts associats, no prendre part contra la política conservadora que versava sobre la reparació dels camins veïnals. No sabem cada quant es renovava la directiva però pensem que es feia a principis d’any en junta general. Així apareixia en premsa6 la renovació de les directives de les associacions sollaneres el 1914: “Han tomado posesión de sus cargos los señores que forman las juntas directivas de las sociedades:...Casino Agríco-\nla Proteccionista..., reinando en todos los citados centros mayor entusiasmo”. Sabem també que representants del Casino Proteccionista van participar el juliol de 1915 en una assemblea en el cap i casal per tal de constituir el Sindicat de Productors d’Arròs. El 5 de gener de 1916 la Societat Agrícola Proteccionista, presidida per Rafael Codoñer es manifestava juntament amb totes les forces vives de la població en l’Assemblea que el Sindicat Arrosser havia convocat al cap i casal contra la reial ordre de Ministre d’Hisenda de carregar l’exportació amb 4,30 pessetes els 100 quilos i concedint la lliure importació de la gramínia. La Societat Agrícola Proteccionista tenia una mena de teatre al casino social on es realitzaven vetllades musicals i balls per als associats. A principis de 1917 eixia publicat al butlletí de la província un ofici demanant als alcaldes que comunicaren perquè els arrendataris o representants dels locals públics havien incomplert alguns articles del reglament d’espectacles, entre aquests locals es trobava el teatre del casino Proteccionista. Tampoc tenim constància de la participació de la Societat en conflictes socials. L’única vaga documentada que tenim anterior a 1919 és la vaga de la monda, de la neteja de les séquies que es realitzava de forma manual per un grup de treballadors que treballaven a jornal per a la Séquia Reial; i no ens consta que participes cap Societat. Solament tenim una referència de subscripció a un diari que era òrgan de la Federació d’agricultors i similars d’Espanya.7 Al balanç d’ingressos del número 30 constava Rafael Codoñer amb una aportació d’1,20 pessetes. Aquesta podria correspondre o be a la subscripció anual o bé a la de 30 exemplars. Tot això ens fa pensar que durant la seua existència aquesta Societat fou bastant moderada dins l’escàs republicanisme sollaner i que la idea llibertaria, començaria a germinar dèbilment a partir de 1915, i no seria fins al 1919 quan s’organitzaria veritablement un sindicat amb idees anarcosindicalistes, la Unió Obrera. Més endavant Vera Verdú cita a l’Agrícola Proteccionista en la seua Topografia Mèdica de 1926 quan parla de les associacions locals8. Pensem que va redactar aquest paràgraf molt abans de la transformació de la Societat Agrícola Proteccionista en la\n7.\tLa voz del campesino, 15 de febrer de 1915, p.4. 5.\tEl Pueblo, 27 de març de 1904 6.\tLas Provincias 8 de gener de 1914.\n8.\tFrancisco Vera Verdú. Topografia mèdica de Sollana. Ajuntament de Sollana, 1991, p. 126.\nUnió Obrera; i l’Obrera que cita pensem que era la Societat Cooperativa Obrera de Sollana, fundada en l’últim terç del segle XIX.\nVicente Ramón Félix Balaguer president de La Societat Agrícola Proteccionista No sabem quan Ramón Félix Balaguer va ingressar en la Societat però sí que sabem que el 1912 fou president de la Societat Agrícola Proteccionista gràcies a una carta publicada en la premsa del cap i casal. Pensem que va estar president fins al 1916 quan accedia a la presidència Rafael Codoñer Garcia. Ramón Félix tenia el costum d’escriure en llibretes anotacions referents a la seua trajectòria vital i tenim la sort de què es conserven uns quants fulls relatius a aquest sindicat agrícola. L’única junta general que tenim documentada és la del 6 de gener de 1912 on per unanimitat es nomena president honorari del sindicat al conte del Serrallo, D. Ramón Echague i Méndez Vigo. Transcrivim la carta9 escrita pel president Ramón Félix i publicada en un diari del cap i casal on es parla d’aquesta junta i el que es va acordar: «La Sociedad Agrícola Proteccionista de esta población, en junta general celebrada el día 6 del próximo pasado mes de enero, acordó por unanimidad nombrar presidente honorario de la misma al excelentísimo señor Capitán general de la tercera región. Al aceptar tan dignísima autoridad militar el pequeño homenaje que esta modesta Sociedad se ha honrado en ofrecerle, no podemos menos de significar desde las columnas de ese popular diario nuestro agradecimiento más sincero y nuestro desinteresado propósito de ofrecernos a él incondicionalmente. La Sociedad que me honro en presidir ha admirado desde este pequeño rincón de la provincia de Valencia la admirable gestión que al frente de la misma ha llevado a cabo tan ilustre y caballerosa autoridad en días aciagos para nuestra amada patria y luctuosos para nuestra hermosa región.\n9.\tLa Correspondència de València, 13 de març de 1912.\nVicente Ramón Félix Balaguer, c.a. 1939\nNo pudiendo exteriorizar de otra manera el afecto y admiración que esta agrupación de obreros del campo siente hacia nuestra primera autoridad militar, acogió con entusiasmo la proposición de nombrarlo presidente honorario de la misma, enorgulleciéndose con contar a la cabeza de sus socios tan dignísima autoridad. Hónreme, pues, en hacer público el reconocimiento más sincero que esta Sociedad, de la que soy indigno presidente, siente hacia el Excmo. Señor conde del Serrallo al aceptar tan modesta distinción. Sollana 12 de marzo de 1912\tEl presidente, Ramón Félix Balaguer En aquell any de 1912, Ramón Félix Balaguer era un jove jornaler de 32 anys que estava casat amb Consuelo Fortea Pedro i tenia dos filles, Consuelo i Encarnación de 4 i 2 anys respectivament. La casa familiar estava al número 21 del carrer de Buenos Aires. Ramón a més d’anar a jornal conreava quatre fanecades i 37 braces, que tenia en arrendament des de 1909 i que eren propietat del veí de València Gabriel López Gimeno, situades a prop del Convent Vell,\npartida del Romaní. Allí conreava per a consum propi creïlles, cacau i melons i pagava per l’arrendament de les terres 20 pessetes anuals per fanecada amb data de venciment del dia de Tots Sants de cada any. Totes les anotacions de Ramón Félix que hem trobat en una de les seues llibretes referents al sindicat agrícola daten dels primers mesos de l’any 1912, de quan fou president de l’entitat. Així en un full trobem les despeses pagades del mes de febrer que va tenir la Societat Agrícola i que foren les següents: Dia 18 pianista ....................................................4 Por las flores del teatro...................................... 18 A Agustín Crespo...............................................22 A José Maria Cortés............................................ 34\nllana va participar amenitzant els balls de l’entitat; cosa que ens fa pensar que també amenitzaria balls i altres actes de les diferents associacions locals. Les anotacions també fan referència al teatre, balls i balls de carnestoltes, activitats que l’entitat oferiria als seus associats. Els balls pels associats es féiem en diumenge i els balls amb piano estaven amenitzats pel pianista Vicente Garulo. Pensem que la despesa de la revista Nuevo mundo correspondria a la subscripció anual. També trobem els pagaments de l’entitat social al fuster José María Cortés i a l’ordinari Agustín Crespo. Pel que fa a les multes pensem que aquestes havien estat imposades als mutualistes o associats per alguna infracció de les normes de l’entitat. També, per altra anotació sabem dels ingressos mensuals o la recaptació de l’entitat:\nCarbon para la estufa................................... 16,25 Por un baile con musica de la banda...................20\nRecaudación de enero y atrasos...................461,20\nPor los bailes de carnaval y piñata......................60\nRecaudación del mes de febrero y atrasos..... 442,74 Recaudación del mes de marzo y atrasos .... 631,74\nJosé Maria Cortes...........................................9,40\nRecaudación de mayo y atrasos................... 493,73\nEl Nuevo Mundo........................................... 13,30 Por una multa a Alejandro (ilegigle)......................1 Por una multa a Antonio Gonzalbo.......................1 Por una multa a Vicente Oliver.............................2 En altre full tenim unes quantes despeses corresponents a uns rebuts pagats el segon trimestre: José Maria Cortés............................................... 1\nEls ingressos de l’associació venien de les quotes mensuals dels associats, de les quotes d’entrada o inscripció i de les multes i no hem trobat fins avui si rebia algun tipus de subvenció del consistori. També trobem en les anotacions de Ramón Félix els socors pagats a un grup d’associats així com les altes i baixes en el primer trimestre de l’any dels associats que devien percebre el socors.\nPor 2 bailes piano. Vicente Garulo........................ 8 Del baile del dia 14 de abril..................... (il·legible) Dia 12 de mayo a Maximo Juan...............(il·legible) Multa a Salvador Valero........................................ Id una multa a Vicente Oliver............................... 1 Id a Paulino Navarro .......................................... 1 Id a Jose Antonio Gozalbo ................................... 1 No tenim dades referents a la ubicació de la seu o casino de l’entitat però sabem que disposava de local des de 1901 i que per l’estiu posava taules i cadires a la vorera de la casa social. Pensem que la casa social de l’entitat tindria a l’interior un taulell, alguns aparadors, taules i cadires, piano, a més de l’escenari teatral. Gràcies a les anotacions de Ramón Félix sabem que la banda de la Societat Instructiva Musical de So-\nLlista d’altes i baixes: Mes de Enero de 1912 Dia\t10\nVicente Parra Signes\nPatricio Fuentes Bolinches: Baja. Alta 3 Febrero\nCeledonio Garcia Farinós Baja Defunción 4 febrero\nVicente Marti Ibor\nAlta 1 febrero\nMes de febrero Dia\nAntonio Ferrús Montagut\nCalixto Natividad Alta dia 11 febrero\nVicente Raga Torres\nAlta 14 febrero\nJosé Juanes Olmos Baja\nAlta dia 20 febrero\nAlta José Garcia Merino\nJosé Oliver. Baja\t, Alta 10 Marzo\nJosé Juanes Olmos\nJosé Parra Signes. Alta dia 29 febrero\nJosé Oliver Aparici Alta 2 de Marzo\nJosé Navarro Albuixech\nId José Escriba Alfonso Dia\nJosé Oliver Aparici\nCristino Navarro Hernandez\nVicente Company Ridaura\nVicente Oliver Aparisi\nJosé Escriba Alfonso\nSocors pagats als associats :\nJosé Parra Signes .................................... 58\nPatricio Fuentes Bolinches........................ 18\nCeledonio Garcia...................................... 11\nCalixtoNatividad........................................ 5 Una de les últimes anotacions a la llibreta tracta d’un llistat que pensem correspondria a un llistat de socis amb les seues respectives quotes socials ingressades: Vicente Rosselló.......................................12 Emilio...................................................... 13 Enrique Pedro..........................................10 Vicente San Miguel..................................10 Vicente Cabrelles.....................................10 Agustín Pedro............................................. Constantino Grau.....................................14 Rafael Farinós............................................. Cabanes 2 hermanos José Grau\nJose Llopis y Mariano...............................10 José Tapia\nD’aquesta Societat no es conserva cap document com són el Reglament ni els llibres d’Actes, però gràcies a les anotacions de Ramón tenim una mena d’esborrany d’acta que diu així: Sollana a 28 de abril de 1912 Reunidos los socios anotados al margen bajo la presidencia de D. Ramón Félix Balaguer se dio por abierta la reunión y después de aprobada el acta de la anterior se tomaron los siguientes acuerdos designando la gratificación de diez pesetas para el secretario de dicha sociedad y no abiendo de que…\nConclusió La Societat Agrícola Proteccionista creada pel republicanisme sollaner fou una entitat que defensava l’interés del proletariat local. El 1919 aquesta associació desapareixeria donant pas al sindicat cenetista Unió Obrera fundat per Ramón Félix Balaguer. Gràcies a les anotacions de Ramón Félix coneguem una miqueta més sobre la història de la Societat Agrícola Proteccionista.\nBibliografia: Premsa periòdica valenciana. Llibretes de Ramón Félix Balaguer\nAgraïments: A Vanesa Merodio i José Ramón Merodio Félix, besnéta i nét de Ramón Félix respectivament, per facilitar-me les llibretes amb les anotacions sobre la Societat Agrícola Proteccionista. Llorenç Benaches\nSOLLANA DESCOBREIX L’EDUCACIÓ AL SEGLE PASSAT A TRAVÉS DE L’ESTUDI DE LA FIGURA DE LÓPEZ MARCO.\nEl passat divendres 3 de maig es va presentar, al Centre Cultural, la publicació de caràcter municipal “Suylana: Quaderns d’Estudis Locals VIII”. Es tracta de la huitena edició d’aquests quaderns que s’endinsen en la història de Sollana, aprofundint en els seus costums, personalitats i geografia de mans d’historiadors de la mateixa localitat així com de poblacions veïnes. En aquesta ocasió, ens trobem davant un monogràfic del mestre En Miguel López Marco i del seu temps en l’educació, el qual ve a culminar el merescut homenatge que el veïnat de Sollana va retre al mestre, qui dóna nom a la nostra escola, el 19 de febrer de 2016, on es van donar a conèixer les comunicacions dels sollaners Paco Montagut, Llorenç Benaches, Gauden Fernández i Joan Ferrús, qui a més és el coordinador del projecte, que ara es publiquen a aquest volum dels Quaderns d'Estudis Locals.\nEl llançament d'aquest llibre era un esdeveniment molt esperat, ja que des de 2011, no es publicava una nova edició d'aquests estudis. A l'acte de presentació intervingueren els autors, així com la Regidora de Cultura, Laura Fortea i la Gestora Cultural, Anna Espasa. Els Quaderns d’Estudis Locals Suylana, editats per l'Ajuntament de Sollana i impulsats i coordinats per l'Associació Cultural Col·lectiu l'Ullal, són una aposta per la cultura, la història i el patrimoni de Sollana; es tracta d'estudis i investigacions que recuperen la memòria d'aquest poble per tal que es retrobe amb les seues arrels, els seus costums i els seus espais. El llibre es pot adquirir a l'Ajuntament de Sollana per un preu de 5 €.\nMONOGRÀFIC AL VOLTANT DEL MESTRE EN MIGUEL LÓPEZ MARCO I ELS SEUS TEMPS EN L'EDUCACIÓ. Preu: 5€ A la venda al Centre Cultural i la Biblioteca Municipal\nHORARIS D’ATENCIÓ DELS SERVEIS MUNICIPALS Oficines Ajuntament: (atenció personal i telèfonica): Registre i informació: de 9.00 a 14.00 h\nATENCIÓ! HEM ACTUALITZAT L’AGENDA! Telèfons d’interés Ajuntament: Ajuntament Fax: Jutjat de Pau: Centre Cultural de Sollana: Centre Social del Romaní: Església Parroquial: 96 Pavelló Poliesportiu: 96 Reserves pàdel: CEIP López Marco: IES Sollana: Séquia Reial del Xúquer: Biblioteca:\n96 174 27 10 96 174 27 12 96 174 27 13 96 174 10 99 96 179 50 06 96 174 09 13 96 174 28 97 659 841 747 96 171 90 10 96 171 91 15 96 174 09 80 96 174 12 80\nTelèfons d’urgències Farmàcia (Ferrandis): 96 174 07 14 Farmàcia (R. Folgado): 96174 26 60 Policia Local : 619 103 628 / 961 742 711 Emergències: 112 Guàrdia Civil Sollana: 96 174 09 09 Guàrdia Civil Almussafes: 96 178 84 40 Atenció al Ciutadà Guàrdia Civil: 900 101 062 Ambulàncies Ribera Alta: 96 241 50 08 Centre de Salut Sollana: 96 171 93 80 Centre de Salut de Benifaió: 96 171 92 85 Centre de Salut d’Almussafes: 96 171 91 90 Hospital de la Ribera: 96 245 81 00 Centre de la Dona 24 h: 900 580 888 Ajuda a la víctima del delicte: 963 865 530 Informació sobre la SIDA: 900 702 020 Telèfon de la sexualitat: 902 252 020\nCentre Cultural de Sollana: dimarts, dimecres i dijous de 16.30 a 22.00 h Biblioteca: de 10.00 a 13.30 i de 16.00 a 20.00 h Dijous pel matí tancant. *Arxiu Històric: dimarts, dimecres i dijous de 16.30 a 20 h. Departament de Cultura: Dilluns, dimecres i divendres d'11.30 a 13.00 h. Departament d'Urbanisme: Serveis administratius: dimarts, dimecres i dijous de 12.00 a 14.00 h. Serveis Tècnics: Dijous de 12.00 a 14.00 h\nCentre Cultural d'El Romaní: de dilluns a divendres de\n16:30 a 19.00 h.\n*Serveis Socials: dimarts i dijous d’11.15 a 14.00 h Jutjat de Pau: dilluns i dimecres de 17.00 a 19.00 h Camp de futbol La Torreta: de dilluns a divendres de 16.00 a 22.00 h *Pavelló Esportiu Vicente Ortega Vila: de dilluns a divendres de 15.00 a 22.00 h. i dissabte de 18.00 a 21.00 h (partits). *Pistes de pàdel: de dilluns a diumenge de 9.30 a 23.00 h Ecoparc: de dilluns a divendres de 10.00 a 13.00 h i de 15.00 a 18.00 h. Dissabte de 10.00 a 13.00 h. Està prohibit llançar res fora del recinte i fora de l’horari, amb sanció màxima segons la Llei de Residus. Les instal·lacions són per a ús dels particulars i no per a empreses. Cal atendre a les indicacions de l’encarregat del servei. Recollida de trastos: tercer dimarts de cada mes (abans de les 8.00 h).\nCementeri: dilluns, tancat. De dimarts a dissabte de 9.00 a 13.00 h i de 15.00 a 17.00 h. Diumenge de 9.00 a 13.00 h. Nota: S’avisa als visitants i als adjudicataris dels nínxols que les cornises han d’estar pintades de blanc o d’un color clar, per a una millor vista i goig de les instal·lacions del recinte.\nTransport Aeroport de Manises: 96 159 85 00 Estació Autobusos de València: 96 346 62 66 RENFE València: 902 320 320 Altres telèfons d’interés PROP i Conselleries: IVAJ: TURIVAJ: Informació al Consumidor: Assetjament escolar:\n012 96 310 88 50 96 310 85 70 900 500 222 900 018 018\nBIM 65 Sollana 2019